VKK Vasa Stajić: Srbija priznala Kosovo, vreme da se okrene unutrašnjim problemima - @VasaStajic\nHomeSaopštenjaVKK Vasa Stajić: Srbija priznala Kosovo, vreme da se okrene unutrašnjim problemima\nVKK Vasa Stajić: Srbija priznala Kosovo, vreme da se okrene unutrašnjim problemima\n@VasaStajic September 7, 2020 Saopštenja No Comments\nVojvođanski kulturni klub “Vasa Stajić” smatra da je Aleksandar Vučić potpisom na vašingtonski sporazum nedvosmisleno priznao nezavisnu državu Kosovo, što predstavlja dobru vest i signal da je vreme da se Srbija okrene rešavanju brojnih unutrašnjih problema.\nMeđu unutrašnjim problemima su nedostatak vladavine prava, korupcija vasionskih razmera, gušenje slobode medija i izražavanja, ali i centralističko uređenje države i dugogodišnje ignorisanje rešavanja statusa Autonomne pokrajine Vojvodine.\nVKK “Vasa Stajić” smatra da je nemoguća demokratizacija i modernizacija Srbije bez rešavanja statusa Vojvodine.\nIako je jasno da je vašingtonski sporazum deo Trampove predizborne kampanje, iako nije u potpunosti belodano kakav će odnos prema njemu graditi eventualno nova američka administracije – činjenica je da on može da donese vrlo pozitivne pomake za ceo naš region.\nIzgradnja putne i železničke infrastrukture predviđena sporazumom, ukoliko bude realizovana, značajno će olakšati život i poslovanje za stanovnike Srbije, Kosova, pa i Albanije, što može imati okrepljujuće odnose i na političke odnose između Srba i Albanaca.\nVeoma je važno i to što sporazum predviđa i veće prisustvo Sjedinjenih Ameeričkih Država u regionu, što može da bude kontrateža snažnim političkim i ekonomskim uticajima sa istoka.\nNadati je da će veće prisustvo SAD-a imati i pozitivne posledice na unutrašnje političke prilike u zemlji, odnosno na njenu demokratizaciju i zaustavljanje jezivih autokratskih procesa u zemlji.\nNovi Sad, 7. septembar 2020.\nVojvođanske NVO: Vlast onemogućava građanima da se kandiduju …\nVojvođanske NVO: Zakon o istopolnim zajednicama nije političko …


Dobrić i Lazić: Atraktivna grupa, ali i jasan cilj\nPrvotimci Crvene zvezde mts Branko Lazić i Ognjen Dobrić govorili su o žrebu za Evrokup koji je u četvrtak obavljen u Barseloni.\nKK Crvena zvezde mts dobio je svoje rivale u Evrokupu. Crveno-beli su bili smešteni u prvom šeširu pred žreb u Barseloni i dobili za rivale ekipe Galatasaraja, Ulma, Breše, Andore i Monaka. Kvalitet ekipa garantuje da će navijači Crvene zvezde i naredne sezone gledati veoma atraktivnu košarku, a više o rivalima iz grupe A govorio je kapiten Crvene zvezde Branko Lazić.\n’’Atraktivna grupa u sezoni Evrokupa koja je izuzetno jaka gledajući sve predstavnike. Nikoga ne smemo da precenimo, ali nikako i da potcenimo. U prošlosti smo se sastajali sa nekim rivalima, nisu nam nepoznanica. Idemo korak po korak, ekipa tek treba da se formira i pojača. Činjenica je da će i druge ekipe formirati respektabilne sastave, ali naš početni cilj je jasan – želimo da ostvarimo plasman u narednu fazu’’, istakao je Branko Lazić.\nSvoje viđenje žreba u Barseloni izneo je i prvotimac Crvene zvezde i reprezentativac Srbije Ognjen Dobrić.\n’’ Evrokup je ove godine veoma kvalitetno takmičenje . Grupa u kojoj smo mi je jako atraktivna sa puno dobrih ekipa i sigurno da će naši navijači imati priliku da i u narednoj sezoni gledaju dobru košarku. Iako sve ekipe, uključujući i nas, tek treba da formiraju svoje rostere, naši protivnici gaje prepoznatljiv stil igre pa već sada možemo da znamo šta nas očekuje. Naša prednost je svakako iskustvo koje smo sticali prethodnih godina igrajući Evroligu. Iskreno, mislim da je dobro što smo voljom žreba izbegli duga putovanja, isključujući možda Andoru, a samim tim imaćemo više vremena za pripremu i treninge’’’ rekao je Dobrić.\nZvezda na korak od titule!\nNezaboravno iskustvo za decu iz Bijeljine


Gradski muzej Vršca ugostio članove Kendo saveza Srbije - eVršac\nGradski muzej u Vršcu, u pauzi napornih treninga, posetili su članovi Kendo saveza Srbije, koji su na pripremama u našem gradu.\nStručnjaci japanskog mačevanja, koje se prvi put, u organizovanom obliku, pojavilo oko 800. godine, upoznali su se sa stalnim postavkama u kojima se čuvaju istorija i tradicija našeg kraja, od Apoteke na stepenicama, preko dela Paje Jovanovića i drugih Vrščana svetskog renomea, do prirodnjačke, etnološke i zbirke hladnog oružja.\nGradski muzej Vršac je zavičajni muzej, kompleksnog tipa, u kome su zastupljena stručna odeljenja: arheološko, istorijsko, numizmatičko, etnološko, prirodnjačko, umetničko, kao i konzervatorska radionica za keramiku, freske i slike.\nOsnovan je daleke 1882. godine i ubraja se među najstarije muzeje u Srbiji. Muzej je posvećen prikupljanju, zaštiti, prezentaciji i interpretaciji višeslojne i multinacionalne kulturne baštine sa prostora Banata.\nBogatstvo kolekcija Gradskog muzeja svedoči o Vršcu i ljudima sa ovog podneblja od perioda prvih ljudskih naseobina u paleolitu do današnjih dana. Izložbe i aktivnosti koje muzej sprovodi teže da probude interesovanje za Vršac kao multikulturalnu tačku sa prošlošću koja meša uticaje mnogih nacija: Slovena, Germana, Mađara, Rumuna, Turaka, Rimljana…


AK SREM uvek donosi sjajne rezultate! - Ozon Media\nOd strane Ozon 03.08.2021.\nOd strane Ozon 03.08.2021. 0 komentar\nU subotu, 31. jula na Atletskom stadionu u Sremskoj Mitrovici u organizaciji AK „Sirmium“ održano je Prvenstvo Vojvodine za mlađe juniore/ke. Domaći takmičari ostvarili su zapažene rezultate i na ovom nadmetanju.\nBriljirala je Čančarević Anja, još uvek pionirka i u konkurenciji 2 godine starijih rivalki odnela pobede u bacanju kugle i diska. Odlična je bila i Milanović Vanja koja je ličnim rekordom 12.53s na 100m osvojila srebrnu medalju.\nMarinković Vuk je takođe ličnim rekordom 53.77s zauzeo drugo mesto na 400m. U nastupu seniora koji su takmičili van konkurencije Dasović Mirjana je ostvarila novi lični rekord u bacanju kugle hicem od 13.17m i pokazala da je trenutno najbolja kuglašica Srbije bez premca.\nTreneri Pavlović i Macanović ističu da su zadovoljni organizacijom i rezultatima, ali se već okreću idućem vikendu i Prvenstvu Srbije za ovu kategoriju koje ce se održati u Kraljevu i biti izborno takmičenje predstojeećg Prvenstva Balkana.\nBojan Zdelar na osmom mestu, danas ga čeka još jedna trka


RS nije proizvod rata, niti genocida, kao što Sarajevo hoće da joj podmetne\nNaslovnica Krajina Banja Luka RS nije proizvod rata, niti genocida, kao što Sarajevo hoće da joj...\nBiH – Predsjednik Republike Srpske (RS) Milorad Dodik izjavio je da je RS 9. januara formirana kao država i da će nastaviti legitimno da gradi svoj državotvorni karakter i jača svoju autonomiju.\nDobro iskustvo sa Rusijom\n“To nije pitanje odmjeravanja moći ni snage, nego je riječ o pokušaju redefinisanja i predstavljanja historije na drugi način”, rekao je Dodik.\nDodik je naglasio da RS nije proizvod rata, niti genocida, kao što Sarajevo hoće da joj podmetne, te podsjetio da je RS formalno nastala 9. januara, odnosno nekoliko mjeseci prije oružanih sukoba i izraz je volje naroda u BiH u momentu raspada bivše SFRJ.\n“Republika Srpska može da bude u BiH definisanoj po Dejtonskom sporazumu. RS ne vidi svoju budućnost u centralističkoj BiH, ona će se tome suprotstavljati”, istakao je Dodik.\n“S druge strane, imamo Zapad koji i dan-danas traži da se odreknemo nekih naših nacionalnih pozicija, pa i same RS, jer je to, po njima, neki put kojim treba da idemo. U suštini, oni se vježbaju na nama, ne uvažavaju realnost i ne čuju ono što mi govorimo”, dodao je Dodik.\nPritisci na referendum\n“Na nivou BiH mogu da se uvode nove nadležnosti isključivo sporazumom strana, a te strane su definisane Dejtonom, i to su Republike Srpska i Federacija BiH. Dakle, BiH nije strana, ona je neka izvedenica, ona je nešto što može, a ne mora biti. Ona je ono\nGazija 3. siječnja 2016. At 00:29\nSta reci ….Medjunarodna zajednica (€uropa), dopustili su mu da se ovako ponasa,\ni vidio da moze ,nagradzeni cetnickom tvorevinom 1995g,\ni to ce ovako ostat sve dok zapadni kjafiri ne odluce drukcije.!\nImali MILFARE Olivere da sta doda na ove izjave Dode dokazanog psihopate,\nto je Bosic potvrdio PTSP sindrom..!\nJajce 2. siječnja 2016. At 21:44\nBriga me za Republiku Srpsku,svak na svoju stranu i da vas moje oci vise ne vide.\nMalo Morgen 2. siječnja 2016. At 21:36\nrepublika srpska = genocidna tvorevina\nIbrahim 2. siječnja 2016. At 21:00\nRS je nastala na zločinima svake vrste, od masovnih silovanja, etničkog čišćenja, zlostavljanja u logorima, rušenja vjerskih objekata, opsada, granatiranja i snajperskog terora, sa kulminacijom u Srebrenici. Svaki dodatni dan postojanja RS-a je sramota za sav srpski narod.


Vesti online / Vesti / Svet / Mosul: Snage vlade opreznom taktikom u borbu sa ekstremistima\n"Iračke snage koriste opsadu i opreznu taktiku da isteraju pripadnike takozvane Islamske države iz starog dela grada Mosul, umanjujući na taj način štetu za civile zarobljene u tom području", rekao je danas general iračkih snaga Abdul Gani al Asadi, a prenosi Rojters.\nMosul "punom parom" protiv islamista\n- Kuće u Starom gradu su većinom veoma stare i njihove ulice i prilazi su veoma uski. Zato, da bismo izbegli civilne žrtve, koristimo opsadu, ali to ne znači da nećemo ući u Stari grad - rekao je Al Asadi.\nKako je naveo, njegove jedinice ne napadaju neprijateljske snage na područjima gde oni koriste civile kao ljudski štit.\n* Masakr u Mosulu: Džihadisti ubili 50 ljudi zbog pokušaja bekstva\n- Koristeći se veoma opreznim metodama i razmatranjima, oslobodićemo naše ljude od ID - rekao je Al Asadi.\nSnage vlade opkolile su ekstremiste u severozapadnoj četvrti, uključujući i Stari grad.\nEkstremno desničarski sunitski muslimanski borci pružaju otpor postavljajući zamke, izvodeći samoubilačke napade, napade mitraljezima, požarima i ponekad granatama ispunjenim otrovnim gasom.\nSa nestašicom vode i hrane u delovima Mosula koji su i dalje pod kontrolom ID, smatra se da je do pola miliona ljudi bilo zarobljeno tu, uključujuči 400.000 osoba samo u Starom gradu, prema procenama UN.\nKoordinator mirovnih snaga UN u Iraku Lisa Grande rekla je prošle nedelje za Rojters da bi sukobi u Starom gradu mogli da dovedu do "humanitarne katastrofe, možda najgore" u trogodišnjem ratu za proteravanje ekstremista ID iz Mosula.\nMeđunarodne organizacije za pružanje pomoći procenile su da je broj civilnih i vojni žrtava oko nekoliko hiljada, od kako je započela ofanziva SAD uz podršku snaga vlade Iraka za preuzimanje kontrole nad Mosulom u oktobru.\nPrema podacima Međunarodne organizacije za migracije, više od 330.000 osoba je iseljeno do sada.\nMosul koji je drugi najveći grad u Iraku, pao je pod kontrolu ID, na leto 2014, ali su snage vlade uspele da preuzmu kontrolu nad većim delom grada, podseća agencija.\nKoordinator mirovnih snaga UN\nSVET Bitka za Mosul: Militanti potisnuti, pronađena masovna grobnica\nSVET Palo obećanje: ID će biti proteran do kraja 2016.


Ministarstvo kulture: Laži i obmane direktora Kola Vladimira Dekića – Balkanekspresrb.rs\nMinistarstvo kulture i informisanja najoštrije osuđuje javne istupe direktora Ansambla „Kolo“ Vladimira Dekića, u kojima na krajnje neprimeren način komunicira s Ministarstvom putem medija, iznoseći netačne informacije i lažne optužbe.\nNa sastanku koji Dekić pominje, a kome su prisustvovala dva pomoćnika ministra – Ivana Dedić i Dejan Masliković, sekretar ministarstva Igor Jovičić i dve službenice od kojih jedna direktno zadužena za svakodnevni kontakt s Ansamblom „Kolo“, nijednog trenutka nije došlo do bilo kakvih ucena od strane bilo kog predstavnika Ministarstva, niti je Ministarstvo kulture i informisanja u poziciji da bilo koga ucenjuje.\nNa pomenutom sastanku Dekiću je skrenuta pažnja da postoje redovni kanali komunikacije s Ministarstvom i da javno komuniciranje nije način na koji ustanove kulture razmatraju tekuće aktivnosti sa svojim osnivačem. Direktor „Kola“ Vladimir Dekić nikada se zvaničnim i redovnim putem nije obratio Ministarstvu kulture i informisanja niti je zatražio sastanak na kome bi ukazao na eventualne probleme u funkcionisanju ansambla.\nNepristojno je, pa čak i sramno da se Vladimir Dekić kao direktor ustanove kulture nadležnom ministarstvu obraća putem fejsbuk stranice grupe koju čine samodeklarisane vođe nedavnih neuspelih protesta protiv Vlade Republike Srbije, dok u isto vreme isti Vladimir Dekić prima platu iz budžeta Republike.\nJavnim nastupima u kojima iznosi najgrublje neistine, Vladimir Dekić najviše štete nanosi upravo Ansamblu „Kolo“, dovodeći u loš i negativan kontekst instituciju koju čine vredni i predani članovi i čuvari naše tradicije, a koja očigledno u ovom trenutku na svom čelu ima ličnost možda nedovoljno doraslu imenu „Kola“.(Press MK foto Jelena Janković)♦\nTagsKolo ministarstvo kulture Vladimir Dekić


Izložba najstarijih fotografija iz zbirke "Fotomuzeja" ~ Mreza Kreativnih Ljudi\nIzložba najstarijih fotografija iz zbirke "Fotomuzeja"\n18.11.15 desavanja, festivali, fotografija, izlozbe No comments\nNova izložba Fotomuzeja: Oživljavanje foto-nasleđa biće premijerno otvorena 22. novembra u 19h u galeriji Opštine Vračar, a u okviru festivala Vizuelizator.\nNakon izuzetno uspešne izložbe: Fotografije pre fotografija i predstavljanja kolekcije dagerotipija u čak 12 muzeja i galerija širom Srbije, Fotomuzej projektom koji je podržalo Ministarstvo kulture i informisanja Republike Srbije nastavlja da podseća svoju publiku na pronalazak fotografije, medija koji je svakome od nas danas sastavni deo života.\nIpak, prve fotografije nisu nastajale tako lako i entuzijasti koji su želeli da ih prave često su se satima trudili da proizvedu samo jedan portret na srebrnoj ili metalnoj ploči, staklu ili papiru.\nIzložba: Oživljavanje foto-nasleđa autorke Milene Jokanović će, sa jedne strane, predstaviti primerke najstarijih fotografskih tehnika iz kolekcije Fotomuzeja, a nastajalih u drugoj polovini 19. i na samom početku 20. veka i to: dagerotipije, ambrotipije, ferotipije, kalotipije i fotografije na staklu. Sa druge strane, u okviru segmenta izložbe nazvanog: „Novo starim“ posetioci će moći da vide portrete izrađene svim ovim starim tehnikama, a nastale pre samo nekoliko dana!\nNa izložbi će biti predstavljeno 15 dagerotipskih portreta nastalih sredinom 19. veka u Zapadnoj Evropi i Severnoj Americi, 10 ambrotipija, 6 kalotipija i čak 27 metalotipija nastalih u drugoj polovini 19. veka, kao i 9 staklenih ploča sa početka 20. veka na kojima će posetioci moći da vide čak i istorijski značajne događaje za Kraljevinu Jugoslaviju.\nFotomuzej je neprofitno udruženje građana specijalizovano za prikupljanje istorijske građe. Ne predstavlja samo privatnu kolekciju već neku vrstu pokreta okupljenog oko zajedničkog interesovanja - fotografije. Osnovano je sa ciljem da se fotografija kao istorijski artefakt prikupi, sistematizuje, definiše i prezentuje javnosti putem Interneta, izložbi i drugih vidova komunikacije. Fotomuzej predstavlja virtuelni muzej kroz čiju zbirku se može proći iz udobnosti sopstvenog doma jer su fotografije digitalizovane i dostupne javnosti kao digitalne kopije. Na sajtu Fotomuzeja se može naći oko 3000 fotografija i podaci o 185 srpskih fotografa i njihovim fotografskim ateljeima. Osnovan je 2012. godine kao projekat pet entuzijasta koji se bave fotografijom i kolekcionarstvom kako profesionalno tako i iz hobija, da bi do danas zabeležio niz uspešnih izložbi i projekata i van virtuelnog prostora.


Početna/DOM/Još jedna Bonito avantura na Drinskoj regati\nSana Life 24. jula 2019.\tDOM, HRANA, MANIFESTACIJE, TURIZAM, ZANIMLJIVOSTI Ostavite komentar\nVeliki spust rekom Drinom i ove godine upotpunio je ukus prave, sveže mlevene Bonito kafe, koja je doprinela još pozitivnijoj atmosferi među učesnicima. Druženje koje se mesecima kasnije prepričava, Bonito je učinio posebnim, pružajući regatašima dodatnu dozu energije i pozitivnih vibracija.\nVeliki broj posetilaca je u periodu od 17. do 21. jula, na najvećem događaju na vodi u ovom delu Evrope imao priliku da uživa u spoju prirode i pravog ukusa kafe.\nDrinom je zaplovio i Bonito splav, koji se uz muziku i pesmu pridružio velikom broju plovila sa učesnicima iz svih krajeva Srbije, a na obali su sve posetioce čekala iznenađenja, kafa i pokloni na Bonito štandu.\nIzazov drinskih brzaka začinjen snažnim ukusom sveže mlevene Bonito kafe, stvorio je nezaboravne trenutke na 26. Drinskoj regati i sjajno raspoloženje među učesnicima koje će sigurno trajati dugo – baš kao i ukus prave kafe!\nPrethodni Na kafi sa Nikitom Milivojevićem\nSledeći Nišville Jazz teatarski festival -Tvrđava pobune i provokacija (PROGRAM)


RTS :: Kvalitet i poruka potrošačima ključ za dobar brend\nEkonomija Kvalitet i poruka potrošačima ključ za dobar brend\nsreda, 13. mar 2019, 08:00 -> 08:43\nKvalitet i poruka potrošačima ključ za dobar brend\nVeliki broj nekada najpoznatijih srpskih brendova poput smokija, čokoladnih bananica, grand kafe, Bakine tajne, čipsija, a od nedavno i plazme, sada su u vlasništvu stranih kompanija. Stručnjaci ocenjuju da je za dobru robnu marku najvažniji kvalitet i poruka, a ne ko je vlasnik.\nNajpoznatije nacionalne srpske brendove, najčešće iz prehrambene industrije uglavnom su kupili stranci. Poslednjih decenija vlasništvo je brzo prelazilo iz ruke u ruku. Od radnika, preko investicionih fondova, do multinacionalnih kompanija.\nBorislav Miljanović, stručnjak za marketing i komunikacije smatra da za kvalitet proizvoda uopšte nije bitno ko je vlasnik.\nPrema njegovim rečima, kvalitet proizvoda zavisi od toga kako se taj proizvod priprema, proizvodi, šta se s njim dešava.\n"Da li je vlasnik tog brenda Amerikanac, Rus, Kinez ili Srbin nama na kraju dana nije bitno kao potrošačima. Nama je bitno da je dobar proizvod. Tako da ja mislim da kvalitet i ono gde se plaćaju radnici za taj proizvod i gde se plaća porez koji država ubira na tome što se taj proizvod proizvodi i prodaje - to je bitno", kaže Miljanović.\nDobar brend nudi čvrstu emotivnu vezu sa potrošačem. Kvalitetni brendovi asociraju na lepša vremena, mladost i sigurnost. Preko brenda se ne prodaje samo proizvod već ideja o lepoti, zdravlju, zajedništvu, porodici...\nVladimir Čupić, direktor Predstavništva Atlantik grupe za Srbiju kaže da brend zapravo pripada potrošačima.\n"Brend je verovatno najređi resurs i ako se kupuje kompanija zbog brenda onda se kupuje da se brend zadrži i da se njegova prodaja i reputacija uveća. Mnogo je lakše oživeti neki brend nego napraviti novi. Napraviti novi brend je skup i dugotrajan proces. Čak i ako uspete kratkoročno da postignete efekat taj efekat obično zahteva velike investicije da bude održiv", kaže Čupić.\nNajpoznatiji brendovi insistiraju na kvalitetu pa ih potrošači zato i vole. U Srbiji ih je najviše među prehrambenim proizvodima, zbog čega oni i zauzimaju najviša mesta na listi najboljih artikala.\nDenis Periničić iz Republičke unije potrošača kaže da promena vlasnika i preuzimanje nacionalnog brenda od strane međunarodnih korporacija ne mora sama po sebi da znači da će doći do gubljenja kvaliteta.\n"Potrošači su, pre svega, fokusirani na taj kvalitet, cenu i očekivanu ponudu tog proizvoda na tržištu i ukoliko se to zadrži brend dalje nastavlja svoju funkciju", kaže Periničić.\nNajveći broj kompanija se kupuje i prodaje upravo zbog brendova. One koje su otvorene prema tržištu prolaze bolje. Kvalitet je nešto što se podrazumeva.


Leap Motion predstavio sistem za kontrolu pokreta najnovije generacije koji će koštati samo 70 dolara — Online Tržište\nLeap Motion predstavio sistem za kontrolu pokreta najnovije generacije koji će koštati samo 70 dolara\nObjavio(la) admin u kategoriji Featured, Startupi na dan 21. Maja 2012. / ostavite komentar\nTehnologija kontrole pokreta koju je svojevremeno predstavio Nintendo Wii i koja je kasnije poboljšana sa Microsoft Kinect, sada je napravila još jedan vrlo veliki korak napred tako da industrija igara, hirurške operacije, arhitektura, inženjering i projektovanje možda više nikada neće biti isti kakve ih sada poznajemo.\nSvako ko je želeo da pokazivanjem prsta učini nešto na svom računaru sada će sa Leap 3D sistemom kontrole pokreta, koji donosi startup Leap Motion, to i moći. Naime, mali aluminijumski uređaj koristi talase prstiju i gestove ruku za interakciju sa operativnim sistemom i računarskim programima.\nNa prvi pogled Leap 3D sistem kontrole pokreta radi skoro isto kao i Microsoft Kinect, koji prevodi kretanje ruku na ekran. Međutim, Leap je navodno 200 puta precizniji od postojeće tehnologije a uz to je i mnogo jeftiniji, košta samo 70 dolara umesto 250 dolara koliko je potrebno izdvojiti za Microsoft-ov dodatak za Windows.\nSistem, koji obuhvata mali USB ulazni uređaj i sofisticiranu softversku platformu, stvara “trodimenzionalni interaktivni prostor” od četiri kubna metara koji prepoznaje veliki broj gestura. Ovo uključuje stvari kao što su skupljanje i širenje prstiju za uvećavanje i umanjivanje, upravljanje operativnim sistemom sa pokretom prsta, precizno crtanje, manipulacija kompleksnom 3D vizuelizacijom, pa čak i igranje igara.\nLeap Motion ne otkriva mnogo detalja o hardveru, ali ističe da je za kvalitet rezolucije zaslužan softver. David Holz iz kompanije Leap Motion navodi da su uspeli da reše “niz velikih algoritamskih i matematičkih problema koji nisu do sada bili rešeni ili su smatrani nerešivim.”\nTehnologija može u realnom vremenu da prati 3D poziciju i orijentaciju pojedinih prstiju, kao i tankih predmeta poput olovki, sa fantastičnom tačnošću. Kompanija tvrdi da je Leap 3D sistem kontrole pokreta precizniji i da brže i bolje reaguje od ekrana osetljivih na dodir kao i od miša, a da je uz to pouzdan kao tastatura.\nTagovi: kinect, kontrola pokreta, leap, leap 3d, leap motion, sistem kontrole pokreta, startup\nSony sistem kontrole pokreta “PlayStation Move”\nMicrosoft predstavio Xbox “Kinect” kontrolor pokreta !\nESET predstavio svoj sigurnosni softver pete generacije\nFacebook predstavio svoj Moderni Sistem Poruka\nSkype kupio Qik za 100 milijuna dolara i predstavio TV uređaje koji podržavaju njegovu uslugu\nMicrosoft kupio kompaniju Cansta specijalizovanu za 3D senzore pokreta


PwC je u saradnji relevantnim kompanijama i udruženjima učestvovao u izradi online platforme za besplatne online zdravstvene konsultacije\nPwC je u saradnji sa kompanijama i organizacijama Vip mobile, DNA Communications, ICT Hub, Talkini, UNIQA Srbija, MediGroup, Bel Medic i Psihoanalitičko društvo Srbije učestvovao u Izradi DokTok aplikacije za besplatne online zdravstvene konsultacije.\nPonudili smo besplatne online zdravstvene konsultacije tokom vanrednog stanja građanima koji nemaju simptome COVID-19, ali im je potrebno mišljenje lekara.\nDokTok je platforma za besplatne zdravstvene konsultacije. Za hitnu lekarsku pomoć, pozovite 194. Za informacije u vezi sa koronavirusom (COVID-19), pozovite 19 819.\n1. Izaberite oblast\nNa stranici za poziv, izaberite zdravstvenu oblast u okviru koje vam je potrebna konsultacija, i pogledajte listu trenutno dostupnih DokTok stručnjaka.\n2. Pronađite dostupnog lekara\nLekara za konsultacije birate sami. Pogledajte listu DokTok stručnjaka u okviru izabrane oblasti, i pronađite nekog ko je online i dostupan za razgovor.\n3. Započnite poziv\nNije potrebno zakazivanje termina! Klikom na polje “Pokreni besplatni poziv” inicirate online konsultacije. Kada lekar prihvati poziv, razgovor može da počne!


Starter program pod sloganom "Budi i ti starter" organizuje je "Start centar" iz Banjaluke.\nPredstavnik "Start centra" Vladimir Ćorda rekao je da u programu za buduće preduzetnike učestvuje 10 timova čije su ideje raznovrsne, od savjetodavnih usluga i marketinga, do pravljenja računarskih igara.\nOn je naveo da su predstavnici "Start centra" orijentisani na praktični rad sa učesnicima.\n"Sa njima radimo na kreiranju poslovnog modela za njihovu ideju i definišemo ključne elemente njihovog budućeg biznisa. Pomažemo im da identifikuju kupce i klijente, te kreiraju prijedlog vrijednosti za njih. Na kraju im dajemo osnovne smjernice da testiraju svoju ideju na tržištu", rekao je Ćorda novinarima.\nOn je podsjetio da su u okviru prethodnih programa radili sa ukupno 29 timova mladih preduzetnika, od kojih su tri registrovala svoje biznise.\n"Neki od timova su kasnije učestvovali u detaljnijim programima i na takmičenjima, gdje su dobijali nagrade", rekao je Ćorda.\nUčesnik programa Sreten Bogdanić iz Kotor Varoša rekao je da sa kolegom iz tima radi na realizaciji ideje "Tri-de" igračaka za djecu.\n"Te igračke bi pomogle da djeca razvijaju svoje motoričke sposobnosti, te budu više sa roditeljima i u druženju sa vršnjacima. Ovaj program će nam pomoći u realizaciji naše ideje", rekao je Bogdanić.\nStarter program se održava u prostorijama "Kju lab kovorking prostora" u Banjaluci.\nGeneralni sponzor je kompanija "Prointer ITSS", a realizaciju podržavaju firme "Virtuo", "Kju lab kovorking", "Red bul", "Manja" i "Kort".\nIz kompanije "Prointer ITSS" su ranije naveli da je Starter program nova prilika za sve koji žele testirati svoje preduzetničke sposobnosti.\n"Najvažnije u ovom projektu, osim realizacije biznis plana, jeste otvorena prilika da polaznici pokažu svoju kreativnost i dobiju praktične savjete. Zato je naša podrška programu i ovog puta neupitna jer svaki put šalje poruku da znanje i ideje zaista mogu da naprave revoluciju u životu svakog čovjeka", naveli su iz ove kompanije.\nBudi I TI STARTER Prointer\nBudi i TI STARTER! – Sedmi STARTER program je pred nama!\nJednodnevni edukativni program "Budi I TI STARTER"


Prikazuje članke prema oznakama: alkohol\nnedjelja, 10 Avgust 2014 01:52\nSvaki sedmi stanovnik alkoholičar\nU Bosni i Hercegovini svaki sedmi stanovnik ima problem s alkoholom, pokazalo je nekoliko istraživanja. Konzumiranje alkohola sve je izraženije kod mladih, pokazala je nedavna anketa federalnog Zavoda za javno zdravstvo. Stručnjaci upozoravaju kako je problem alkoholizma u bh. društvu zanemaren, nema dovoljno bolničkih kapaciteta za liječenje i izdvaja se jako malo novca za programe postojećih ustanova koje se bave ovim problemom.\nutorak, 05 Avgust 2014 14:16\nProvjera alkoholisanosti vozača\nčetvrtak, 12 April 2012 09:10\nPolicija izdala 259 naloga\nSAOPĆENJE ZA JAVNOST - (Rezultati akcije kontrole alkoholiziranosti vozača) - U skladu sa planiranim i najavljenim aktivnostima, policijski službenici su realizovali akciju pojačane kontrole vozača motornih vozila na magistralnim, regionalnim i lokalnim putevima u Zeničko-dobojskom kantonu, sa posebnim akcentom na kontroli alkoholiziranosti vozača. Aktivnosti policijskih službenika bile su usmjerene na preduzimanje represivnih mjera prema vozačima zbog činjenja prekršaja vožnjom pod dejstvom alkohola, shodno Zakonu o osnovama bezbjednosti saobraćaja na putevima u BiH, te su sankcionisani počinioci i drugih prekršaja iz pomenutog zakona.


Ćutahija: EU dokazala da je prijatelj BiH i zapadnog Balkana – BH PORTAL\nEvropska unija se danas suočava sa teškim izazovima, dovodi se u pitanje kohezija Evrope jer nakon pojave pandemije svaka država članica određuje vlastite mjere koje se kreću od restrikcije izvoza medicinske opreme do blaže ili strože kontrole granica unutar same Unije, ocijenio je u razgovoru za Fenu generalni sekretar Panevropske unije BiH Haris Ćutahja.\n– Vučića je EU demantovala i odlukom da za pomoć Srbiji izdvoji još i više, 93,4 miliona eura. Ovim je Evropska unija pokazala da je prijatelj Bosni i Hercegovini i zapadnom Balkanu i u teškim vremenima – kaže Ćutahija.\n– Pandemija će imati dalekosežne posljedice, od kojih će, poslije smrtnih, najgore biti one ekonomske. EU će nakon pandemije sigurno raditi na boljem integrisanju zdravstva, ali nameće se pitanje na čemu će raditi države zapadnog Balkana? Drastičnost restriktivnih mjera ukazuje na činjenicu da je puno njih kojima ne pada teško da ih uvedu, čak i likuju nad tim, a postoji i realna opasnost da ih zadrze i duže nego što je to potrebno kad pandemija prođe. S druge strane, proces proširenja EU unije nije stao iako je u javnosti, našoj i svjetskoj, u prvom planu korona virus. Sjeverna Makedonija i Albanija su jako blizu otvaranja pregovora za članstvo u Evropskoj uniji, a ostale države regije koje su u različitim fazama pristupanja i dalje rade na ispunjavanju uslova, koliko to trenutna situacija dopušta. Evropska unija uporno potvrđuje evropsku perspektivu BiH ali trebamo znati i to da je proces pristupanja danas rigorozniji i sveobuhvatniji nego ranije. To znači da reformama moramo pristupiti puno ozbiljnije i odgovornije i da pristupanje Evropskoj uniji, kao naš glavni vanjskopolitički prioritet, nikad ne smije pasti u drugi plan – zaključio je Ćutahija.\nEasyJet prizemljio čitavu flotu zbog koronavirusa\nLifestyleprije 8 sati


U Kosjeriću samo na poljoprivredi šteta 380 miliona dinara – ZoomUe\nU Kosjeriću samo na poljoprivredi šteta 380 miliona dinara\nKOSJERIĆ-Poplave u opštini Kosjerić prouzrokovale su štetu na poljoprivrednom zemljištu od 110 miliona dinara,dok su i isto vreme grad i sneg napravili štetu na malinjacima,koja se procenjuje na 270 miliona dinara,izjavio je za ZOOMUE predsednik opštine Kosjerić Milijan Stojanić.\n“Klizišta su i dalje aktivna tako da će trebati još sigurno mesec dana da se utvrdi koliku štetu su nanela nekategorisanim putevima”,kaže Stojanić.\nZbog klizišta u ovoj opštini su još uvek odsečeni od sveta zaseoci Samari,Zabave,Blagojevići i Zarići.\n“Danas smo dobili ispomoć inženjerije Vojske Srbije.Procene su da će oni uspeti u narednih 10 dana da se probiju do tih zaseoka.Problem je što kiša koja danima pada pokreće nova klizišta na delimično očišćenim deonicama ,mašine se zaglibljuju u blatu i to usporava proboj do odsečenih zaseoka.Ljudima se u tim selima pomoć dotura peške “,naglašava Stojanić .\nNa području kosjerićke opštine ,po Stojanićevim rečima,oštećene su 54 kuće,od kojih većini preti urušavanje,a 3 su srušene.U svoje domove ne može da se vrati 12 porodica,a šteta na stambenim objektima biće takođe utvrđena po smirivanju klizišta,ističe predsednik opštine Kosjerić.\n“Budžet opštine Kosjerić je oko 300 miliona dinara i još uvek nije usvojen.Preuzeli smo od bivše vlasti dugovanja od 500 miliona dinara i bez pomoći države i donatora sami ne možemo sanirati štetu”,poručuje Stojanić.\nRaspisan tender za rekonstrukciju i izgradnju sportskih hala\nNext story U Bajinoj Bašti šteta se još utvrđuje\nPrevious story Šteta od poplava u opštini Požega 145 miliona dinara


Vesti online / Vesti / Srbija / Jovanović: Brnabić se nije snašla, kao da je na ekskurziji\nJovanović: Brnabić se nije snašla, kao da je na ekskurziji\n"Ana Brnabić se nije snašla na mestu premijera, kao da je na ekskurziji. Ona nema politički kredibilitet, nema partiju iza sebe i u toj lepezi nestranačkih ličnosti ona je najslabija karika", smatra novinar Milovan Jovanović.\nOn smatra da je mnogo logičniji izbor za mesto premijera bio Dušan Vujović.\n- Ona se ne snalazi, njenih susreta sa evropskim liderima nema, naša premijerka se nije videla ni sa Angelom Merkel, ni sa premijerima Francuske, Italije, Austrije, da ne govorim o Vašingtonu i Moskvi. Zaklanja se iza leđa Vučića i odatle crpi legitimitet i snagu, to je jedan od razloga zbog kojih će biti vanrednih izbora - kaže Jovanović.\nSRBIJA Ana Brnabić: Mali je timski igrač i ne odustaje zbog izmišljenih afera\nSRBIJA "Niko neće ubiti premijera jer je Srbija danas druga zemlja"\nSRBIJA Brnabić: Volim Zaječarsko, odlično je pivo\nSRBIJA Brnabićeva je i ministar finansija, do imenovanja novog


Beta 5. februara 2019. 12:45\nPolitički analitičar Cvijetin Milivojević ocenio je danas da je najava predsednika Srbije Aleksandra Vučića da će obići više od 100 opština u Srbiji kako bi od gradjana čuo čime su nezadovoljni, „klasična vrsta igrokaza za plebs“.\nKomentarišući Vučićevu najavu da će od četvrtka krenuti u terensku kampanju „Budućnost Srbije“, tokom koje će gradjanima predstaviti šta je sve dobro uradjeno i šta planira da radi u budućnosti, Milivojević je za agenciju Beta rekao da je ta vrsta kampanje „priča koju su sve vlasti već imale“.\n„Kampanja budućnost Srbije je nešto što smo već videli. Zoran Djindjić je to radio nakon jedne godine vlasti, svestan činjenice da nije imao podršku u biračkom telu. On je bio premijer koga gradjani nisu voleli koliko danas vole Vučića, tako su govorili rejtinzi i izborni rezultati, pa je imao potrebu da na neki način proveri kako to izgleda na terenu posle godinu dana vlasti“, ocenio je Milivojević.\n„Kada su naprednjaci preuzimali vlast 2012. godine, obećavali su da će poništiti sve sporazume koje je, kako su tada govorili, ‘žuta klika’ potpisala, a tiču se predaje suvereniteta Srbije na Kosovu. Zanima me šta je SNS kao vladajuća stranka poništila od tih sporazuma, zanima me otkud pravo predsedniku Srbije da kaže da je taj svoj ‘nevidjeni’ plan za Kosovo pokazao Hašimu Tačiju i Federiki Mogerini, ali se za sedam i po godina nije udostojio da ga pokaže sopstvenim gradjanima“, kazao je Milivojević.\nNavodeći da u Ustavu piše da je suverenitet Srbije nedeljiv, Milivojević je kazao da „niko, pa ni predsednik Republike, nema pravo ni da raspravlja o mogućnosti da se odrekne dela teritorije“, već to, kako je rekao, mogu samo gradjani na referendumu.\n„Vučić možda ima ingerencije kao predsednik SNS, ali predsednik države ne može istovremeno biti i predsednik stranke, to zakon ne dozvoljava. On je, ne predložio, nego naterao Tomislava Nikolića da se onog trenutka kad je izabran za predsednika Srbije, povuče sa mesta predsednika SNS i faktički izruči gotovu stranku Vučiću u ruke. On ne vodi politiku države, to treba da radi Vlada Srbije, ali Vlada ovde ne vlada. Vučić nije ni ministar spoljnih ni ministar unutrašnjih poslova ili pravde, ali on ovde sudi, presudjuje, optužuje, on je predsednik Ustavnog suda, tumači Ustav kako mu odgovara“, kazao je Milivojević.


VAŽNO: PROMENJENO MESTO I VREME ODRŽAVANJA SEMINARA O ANTIDOPING PRAVILIMA – Sportski savez Beograda\nPočetnaSSABVAŽNO: PROMENJENO MESTO I VREME ODRŽAVANJA SEMINARA O ANTIDOPING PRAVILIMA\nVAŽNO: PROMENJENO MESTO I VREME ODRŽAVANJA SEMINARA O ANTIDOPING PRAVILIMA\nObaveštavamo Vas da je promenjeno mesto i satnica održavanja seminara u okviru projekta „Unapređenje znanja i informisanosti stručnjaka u sportu o antidoping pravilima – antidoping obrazovanje“, koji je planiran za petak, 4. oktobra.\nSeminar će biti realizovan na Beogradskom sajmu, svečana sala upravne zgrade (ul. Bulevar Vojvode Mišića br. 14). Vreme održavanja seminara je od 10 do 13.30 časova.\nIstog dana, u hali 3 Beogradskog sajma, biće svečano otvaranje najvećeg regionalnog sajma fitnesa, velnesa i zdravlja „BELFIS 2019“. Sportski savez Beograda obezbedio je ulaz za sve posetioce seminara.\nMolimo predstavnike svih naših članica da proslede ovu informaciju klubovima i stručnjacima, kako bi prisustvovali seminaru. Predavanja su besplatna, ali će ulaz biti dozvoljen samo preko spiska imena lekara, trenera i ostalih zainteresovanih lica, koja se prijave putem mejla na adresu office@ssab.org.rs i bojana.milicevic@ssab.org.rs ili putem telefona na broj 011/3-605-880.\nZbog velikog interesovanja rok za prijave je 3. oktobar.\nSeminar se organizuje u saradnji sa Antidoping agencijom Republike Srbije, a pod pokroviteljstvom Sekretarijata za sport i omladinu grada Beograda.


Sport Archives - Page 114 of 148 - Semberske\nNovak Đoković zadovoljan je nivoom svoje igre u osmini finala US Opena i pre svega što je konačno odigrao ...\nNovak Đoković zadovoljan je nivoom svoje igre u osmini finala US Opena i pre svega što je konačno odigrao ceo meč. Najbolji teniser sveta je u prethodna dva kola bio samo pola sata na terenu jer su mu ...\nUSPJEŠNO SPROVEDENA I OKONČANA PRVA BESPLATNA LJETNA KARATE ŠKOLA U BIJELJINI\nPrije tačno dva mjeseca u organizaciji karate kluba „UNSU“ iz Bijeljine započeta je „Besplatna ljetna kar ...\nPrije tačno dva mjeseca u organizaciji karate kluba „UNSU“ iz Bijeljine započeta je „Besplatna ljetna karate škola“ za djecu oba spola od 4 do 14 godina. Škola je zamišljena tako da traje sve do počet ...\nMarko Obradović, napadač Radnika: Bh. fudbal je na dobrom putu\nNapadač FK Radnik Marko Obradović za Oslobođenje govori o svojoj karijeri, fudbalu u BiH i regionu, kvali ...\nNapadač FK Radnik Marko Obradović za Oslobođenje govori o svojoj karijeri, fudbalu u BiH i regionu, kvalifikacijama za SP Fudbalski klub Radnik iz Bijeljine, nakon što se vratio u Premijer ligu BiH 20 ...\nBijeljina: Sudiji stao sat, skratio meč za 12 minuta!\nNeobična situacija na utakmici opštinske lige Bijeljina. Utakmica u Međašima završena je pobjedom Glogovc ...\nNeobična situacija na utakmici opštinske lige Bijeljina. Utakmica u Međašima završena je pobjedom Glogovca nad domaćim Kolektivom 4:2, a obilježio ju je glavni sudija Miodrag Simić. On je skratio utak ...\nGazeta dela Sport: Đoković bio pred razvodom braka?\nSvi se pitaju šta se desilo sa Novakom Đokovićem na Vimbldonu i Olimpijskim igrama u Riju. Naš as nije bi ...\nSvi se pitaju šta se desilo sa Novakom Đokovićem na Vimbldonu i Olimpijskim igrama u Riju. Naš as nije bio ni bleda senka dominantnog tenisera koji je suvereno vladao "belim sportom" poslednjih godina ...


Manter ima dobre veze i sa Beogradom i sa Prištinom - Politika - Dnevni list Danas\nPočetna » Politika » Manter ima dobre veze i sa Beogradom i sa Prištinom\nDiplomate o angažovanju bivšeg ambasadora SAD u Srbiji u pregovorima o Kosovu\nManter ima dobre veze i sa Beogradom i sa Prištinom\nBivši američki ambasador u Srbiji Kameron Manter ima dobre veze sa srpskim vlastima, ali i sa kosovskim predsednikom Hašimom Tačijem, pa ne čudi što je uključen u pokušaje pronalaženja rešenja za problem Kosova, kažu za Danas nezvanično diplomate.\n0Piše: Marija Stojanović 02. aprila 2019. 12.46 Izmenjeno: 12.47\nOni su za Danas prokomentarisali nove izjave tog američkog diplomate, čiji je Institut Istok-Zapad u petak iza zatvorenih vrata organizovao konferenciju „Balkanski dijalozi“, zajedno sa Beogradskim fondom za političku izuzetnost.\nNa tom skupu u Beogradu, pored Mantera, učestvovalo je oko 45 sagovornika, uključujući nemačkog diplomatu Volfganga Išingera, i stalnog saradnika bečkog Instituta za društvene nauke Ivana Krasteva, te američkog diplomate Frenka Viznera…\nPrema tvrdnjama diplomata, Manter je deo prethodne američke administracije, ali je uspostavio kontakte i sa pojedinim predstavnicima aktuelnog saziva Stejt departmenta, tako da je on „neka vrsta neformalnog posrednika između Beograda i Prištine“.\nNaš list je, podsetimo, još pre godinu dana objavio da u pregovorima koji se „vode iza kulisa“ o Kosovu, a koji „nisu po volji EU i njenoj najuticajnijoj članici Nemačkoj“ učestvuje i Kameron Manter, što on nikada nije demantovao. U međuvremenu, stiče se utisak da su i EU i SAD približile stavove što se tiče „rasplitanja kosovskog čvora“, budući da se zvanični Brisel ne protivi razgraničenju kao mogućem rešenju za taj problem.\nPrema tvrdnjama diplomata, „najoptimističniji scenario“ i Amerike i EU glasi da bi Beograd i Priština mogli da postignu sporazum do kraja godine, pod uslovom da se briselski pregovori nastave, što je pod znakom pitanja, imajući u vidu nespremnost kosovske vlade da ukine takse na robu iz Srbije. U tom kontekstu, spekuliše se da se „više žuri“ Briselu nego Vašingtonu da reši pitanje Kosova, jer u novembru ističe mandat aktuelnim institucijama EU.\nPrema nedavnim saznanjima Danasa, SAD se ne protive podeli Kosova kao mogućem ishodu dijaloga, ali nisu za to da ceo sever Kosova pripadne Srbiji.\nManter je gostujući prekjuče na TV N1 da je optimista u vezi sa pregovorima o Kosovu.\n– Ja sam optimista, jer mislim da su Evropljani angažovani, posvećeni dijalogu… Nadam se da se dijalog neće baviti pitanjem ko je kriv, već kako da pronađemo zajednički teren… Treba biti skroman i pomalo velikodušan, ocenio je on.\nNemački poslanici: Nema promene granica\nPoslanik nemačkog Bundestaga Peter Bauer izjavio je juče u Prištini da se nemački parlament suprotstavlja ideji promene granica ili razmene teritorija, prenela je agencija Beta. I poslanik Kristijan Šmit je rekao da svako ko misli da se takva ideja može ostvariti greši „jer bi razmena teritorija stvorila još veće probleme u regionu“.\nPotrebna podrška EU\nViše nego ikada ranije, Zapadnom Balkanu potrebna je Evropska unija, njena pažnja i podrška, u cilju obezbeđivanja vladavine prava, ekonomskog razvoja i samim tim dugotrajne stabilnosti, navodi se u saopštenju sa konferencije „Balkanski dijalozi“, čiji je jedan od organizatora u Beogradu Manterov institut „Istok Zapad“. Najavljeno je da slične konferencije „Istok-Zapad“ namerava da organizuje u Berlinu, Moskvi i NJujorku. U razgovoru je učestvovalo 45 sagovornika, među njima značajan broj su bivše diplomate i saradnici raznih nevladinih i naučnih organizacija.\nkameron manter, KosovoBeograd


12.10.2021. 17:04 12.10.2021.\n„Moja poruka usmerena je ka Vašingtonu i Briselu da treba da se probude i shvate da su nestale nade koje smo imali za Srbiju nakon Miloševićevog pada i nakon uspona Vučića“\nProfesor Univerziteta Džons Hopkins Danijel Server povodom činjenice da se imena tri ministra i kuma Aleksandra Vučića nalaze u Pandora papirima kaže da vidi problem sa korupcijom u Srbiji sličan onom kakav postoji i u drugim balkanskim državama. Server u intervjuu za N1 kaže da u svim tim državama postoji populacija koja je nezadovoljna korupcijom. „Zašto je Kurti postao premijer Kosova? Pojavio se osećaj javnosti da se korupcija otela kontroli i da će on moći to da kontroliše. Kada je reč o Srbiji, mislim da je jasno – oni su već neko vreme na vlasti i postojeća elita u Srbiji krade dosta i ja nisam protiv toga da ljudi to shvate i uzmu u obzir kad budu izlazili na izbore“.\nRano govoriti o datumu\n„Nema sumnje da pristupanje nije automatsko, ono zahteva konsenzus država članica i to je teško postići, ali biće lakše kada se ekonomija EU, koja boluje od recesije izazvane kovidom, oporavi“, kaže američki stručnjak.\n„Jasno je da Srbija ne sedi na dve stolice“\nUpitan šta misli o frustraciji lidera EU povodom odnosa koje Srbija ima sa Kinom i Rusijom, ali i druge strane frustracijom drugih zemalja Zapadnog Balkana koje ne mogu da pristupe EU, Server kaže da je sada jasno da „Srbija više ne sedi na dve stolice“. „Vučić je jasno rekao da neće da reši pitanje Kosova pre izbora sledeće godine a verovatno ni u sledećem mandatu ako bude izabran. Dakle, on ne sedi više na dve stolice, već na jednoj stolici koja je usmerena ka Rusiji i Kini“, rekao je američki profesor.\nOn je naglasio i da je vlast u Srbiji uvela ponovo autokratiju na domaćem nivou i usmerila svoju spoljnu politiku u pravcu istoka. „To važi i za neke druge zemlje na Zapadnom Balkanu, ali i u izvesnoj meri i za Crnu Goru. Crna Gora ima vladu koja voli Ruse, a čak je i prethodna vlada imala velike investicije iz Kine, u obliku auto-puta koji se gradi“, rekao je Server.\n„Postoji mnogo liberalnih demokrata u Srbiji, ali oni nisu razvili partijsku disciplinu koja bi trebalo da predstavlja ozbiljnu pretnju po Vučića na izborima“, rekao je Server.\n„Dakle, moja poruka usmerena je ka Vašingtonu i Briselu da treba da se probude i shvate da su nestale nade koje smo imali za Srbiju nakon Miloševićevog pada i nakon uspona Vučića“, rekao je Server i dodao da su na Zapadu svi mislili „da je to možda čovek koji će povesti Srbiju u pravcu Zapada“, ali da je on to svojom vladavinom demantovao.\n„Možete da predvidite da kada god postoje pregovori pregovarači odu kući i tvrde da su pobedili. Jasno je da je Srbija tu ona koja je odustala, a da je Priština imala skroman korak u dobrom pravcu Zapada“.\n„Dve suverene zemlje“\nOn je ipak ocenio da je pitanje registarskih tablica samo malo pitanje, da postoje na stotine drugih, poput pitanja nestalih i finansijskih pitanja…“Kosovo jeste suvereno i nezavisno i mislim da niko u Beogradu ni ne zamišlja da će Beograd upravljati većinom od 95 posto populacije Kosova, oni se samo bave time da upravljaju srpskom populacijom na Kosovu i nema sumnje da bi Vučić bio zadovoljan da dobije sever“, rekao je Server.\nServer je, međutim, dodao da većina građana ipak ne bi bila zadovoljna tim rešenjem jer je većina spomenika južno od Ibra, te da je, prema njegovom mišljenju, bolje da pomirenje ne dođe kroz podele već kroz odnose dve suverene zemlje gde bi sprska populacija na Kosovu bila zaštićena.\nIzvor N1, 12. oktobar 2021.\nPreporučujemozapadAleksandar VučićDanijel ServerevrointegracijeEUKinaKosovo i MetohijaRusijaSADSrbija


Rusija i Saudijska Arabija pripremaju istorijski sporazum - 17.09.2018, Sputnik Srbija\nU arapskom svetu se uveliko spekuliše o datumu kada će ruski predsednik Vladimir Putin posetiti Saudijsku Arabiju. To putovanje trebalo bi da bude odgovor na... 17.09.2018, Sputnik Srbija\nanalize i mišljenja, komentari i analitika, saudijska arabija, vladimir putin, kralj salman\n© AP Photo / Saudi Press AgencyKralj Salman od Saudijske Arabije sa dvogledom\nIstičući značaj tog susreta, eksperti ocenjuju da su se odnosi dve zemlje značajno poboljšali u poslednje dve godine. Rusija i Saudijska Arabija su i dalje suprotstavljene oko sirijskog sukoba, ali su složne oko nafte.\n14 Februar 2018, 17:00\nSusret Putina i Salmana je u ovom trenutku veoma važan iz više razloga. Pre svega, da bi se rešili globalni problemi na Bliskom istoku, posebno u Siriji i Jemenu, potrebno je međusobno razumevanje Rusije i Saudijske Arabije. Rusiji je potrebno da Saudijska Arabija promeni svoj stav o Siriji, s obzirom da je ta zemlja važan regionalni igrač u sirijskom pitanju, a trebalo bi razgovarati i o pitanju budućnosti Sirije.\nAnalitičari smatraju da će glavna tema sastanka biti cena nafte, s obzirom da su stabilne cene crnog zlata u interesu obe zemlje.\nRusija i Saudijska Arabija ranije su najavile sklapanje dugoročnog sporazuma, prvog takvog u istoriji između te dve države. To podrazumeva stvaranje dugoročne strukture za saradnju, što će, kako se očekuje, obezbediti predvidljivost i stabilnost na naftnom tržištu. To je, kako se ističe, u interesu svih učesnika na tržištu, kako proizvođača tako i potrošača.\nTime će biti proširen kratkoročni savez koji je započeo u januaru 2017, nakon pada cena sirove nafte. Kako je ranije rekao saudijski princ Muhamed bin Salman, Moskva i Rijad rade na tome da jednogodišnje ugovore pretvore u sporazum od 10-20 godina. Zasad postoji okvirni sporazum, ali detalji se razrađuju.\nRusija i Saudijska Arabija za povećanje proizvodnje nafte\n16 Jun 2018, 22:15\nUz to, Rusija i Saudijska Arabija nameravaju da podrže investiranje u naftni i gasni sektor kako bi zadovoljile rastuću potrebu za naftom i kompenzovale prirodni pad proizvodnje.\nTakođe, planiraju da pojačaju ulaganje u energetski sektor u cilju povećanja energetske efikasnosti i stabilnosti globalne ekonomije, uz ubrzanje tehnološkog napretka.\nRuski mediji navode da će novom organizacijom, u koju će biti pozvani i drugi veliki proizvođači nafte, rukovoditi Rusija i Saudijska Arabija i podsećaju da je dogovor dveju zemalja o smanjenju proizvodnje doveo do rasta cena nafte na tržištu.\n„Ono što je najvažnije za Rusiju i Saudijsku Arabiju, kao i za budžete naših zemalja, jeste proširenje i jačanje saradnje po pitanju zajedničkog određivanja gornje granice cene nafte. Pregovori o tome se vode od početka osamdesetih godina i, po pravilu, oni nisu davali nikakve praktične rezultate. Tek smo u poslednje vreme uspeli da se pomerimo sa te mrtve tačke i zahvaljujući novoj klimi u odnosima između Rusije i Saudijske Arabije u naftnoj sferi postigli smo prvi jedinstven uspeh — sporazum OPEK+, što je naziv za tzv. nezavisne proizvođače ugljo-vodonika. Efekat od tog sporazuma je ogroman.\nZa kratko vreme, brzo i operativno, pomeren je taj gornji prag cena nafte i ona sada prilično dugo ostaje na visokom nivou. Moguće da će tokom posete predsednika Putina Saudijskoj Arabiji taj prag biti pomeren još dalje. Verovatno, treba ići putem institucionalizacije te saradnje i stvaranja, možda, nekakvog međunarodnog tela na stalnoj osnovi koji će se baviti monitoringom cena i koji će moći operativno da reaguje kako bi situacija na tržištu bila predvidljiva i stabilna, pre svega za zemlje-proizvođače, ali i za zemlje-potrošače. Ovo je samo jedna stavka koja je dovoljna da privuče pažnju na predstojeće pregovore, zato što od toga zavisi dobrobit naših zemalja i stanje svetske ekonomije… Drugi pravac je saradnja u običnoj naftnoj i gasnoj sferi. Treba proširiti našu saradnju u okviru prvih sporazuma, potpisanih još 2004. godine o zajedničkoj eksploataciji gasnih nalazišta…“, kaže za Sputnjik Andrej Baklanov, zamenik predsednika Udruženja ruskih diplomata i bivši ambasador Rusije u Saudijskoj Arabiji (2000-2005).\nTakođe, veoma je važna i značajna i saradnja u sferi visokih tehnologija, dodaje Baklanov, navodeći da već postoje sporazumi između Ruske akademije nauka i saudijskog Centra za naučna istraživanja, ali da njihova realizacija još nije u dovoljnoj meri zaživela.\nOn podseća da između Rusije i Saudijske Arabije postoji i vojna saradnja i takvi vojni dogovori kao što je kupovina sistema S-400, a razvija se saradnja i u kosmičkoj sferi.\nRijad protiv Dohe: Hoće li ruski „Trijumf“ dodatno zagrejati Bliski istok\nBaklanov navodi da Rusija do sada još nije uspela da na velika vrata uđe na tržište oružja Saudijske Arabije, ali veruje da će diversifikacija u toj sferi omogućiti Rusiji da zauzme deo tog tržišta, kao što je to svojevremeno učinjeno u Egiptu i nekim drugim arapskim zemljama, koje poslednjih decenija oružje kupuju od SAD.\n„Takođe, na dnevnom redu biće i situacija u regionu, na Bliskom istoku. Situacija je teška, a najvažnije je da razlike koje postoje po tom pitanju ne ometaju razvoj bilateralne saradnje Rusije i Saudijske Arabije“, zaključio je ruski diplomata.


Medijski eksperiment Srbija - JUGPRESS\nMedijski eksperiment Srbija\nDokaz da vladavina medijima može da zameni sve ostale državne atribute je “medijski eksperimet Srbija”, ocenio je profesor Fakulteta dramskih umetnosti Nebojša Romčević, ističući da sistem koji vlada u Srbiji dnevno evoluira i održava se rušeći mentalno zdravlje stanovništva.\nSrbija je, zapravo, avangarda negativne medijske utopije, koja na očigled stvara paralelni kosmos do tačke u kojoj građanin prestaje da veruje sebi i svojim očima, rekao je Romčević u intervjuu za novine Nova.\nPrema njegovim rečima, svakako da vladajući režim ima fantastičnu propagandnu mašineriju zahvaljujući kojoj opstaje na vlasti.\nKoliko god retrogradan i nakazan režim bio – veština kojom oblikuju javno mnenje spada u sam vrh te veštine, ocenio je Romčević.\n“Kao da duboko u senci sedi neki genije elementarnog, prečišćenog zla, koji munjevito reaguje na dnevne skandale, relativizuje istinu i zadaje partijskim aminokiselinama jednostavne retoričke obrasce koje su spososbni da savladaju, izjavio je Romčević.\nKako je naveo, bivalo je teško, ali nije bivalo ovako duboko, do u srž kostiju, do poslednje zdrave misli.\nNe mogu više da trošim reči na opise ove nesreće koja nas je, verovatno sasvim zasluženo, zadesila u obličju ove vlasti. Nalazimo se na sred tere incognite kad je reč o masovnoj psihologiji i sociologiji i ekonomiji… Ne postoje priručnici, niti mape za izlazak iz ove mračne pustopoljine, dodaje Romčević.\nPrema njegovim rečima, u ovom trenutku, “kada spašavamo dušu, potrebno je naterati sebe na privremenu samoizolaciju”.\n“Izaći iz voza ludog mašinovođe, osloboditi se svakodnevnih nastupa njegove bolesti i smrada njegove demonske armade”, rekao je Romčević.\nPa čak i da se sutra desi nekakav prevrat i Ali baba i njegova družina dobiju ono što su zaslužili, pitam se kakvi čudotvorci, kakvi superljudi bi pomogli da se i ova pustoš pretvori u livadu, zaključio je Romčević.\nOn je upitao “kojim putem bi trebalo krenuti, ko su ljudi koji imaju snage i poštenja da naprave taj istorijski rez za bandom koja jaše ovu državu od devedesetih godina na ovamo”.


Darko Vesić: Telekom – između realnosti i mita o privatizaciji | CPE - Centar za politike emancipacije\nSlučaj Telekoma je po mnogo čemu jedinstven. Naime, dok vlast nastoji da većinu javnih preduzeća, već prodatih ili koja su u procesu privatizacije, u javnosti predstavi kao „gubitaše“ koji su teret za državni budžet, te je stoga najbolje predati ih u ruke privatnika koji će „znati kako da rukovodi njima“, Telekom Srbija predstavlja uspešnu kompaniju koja znatno doprinosi prilivu sredstava u državnu kasu. Ovo je svakako jedan od glavnih razloga što se i u struci i u javnosti pokrenula velika rasprava o (ne)opravdanosti privatizacije ovog preduzeća. Čini se da se gotovo svi akteri (ukoliko izuzmemo predstavnike vlasti i njihove glasnogovornike) slažu oko toga da bi prodaja Telekoma, pogotovo na duže staze, nanela ogromnu štetu privredi i društvu Srbije. Značaj ove kompanije za čitavo društvo prevazilazi pojednostavljenu ekonomsku računicu.\nŠta nam kažu brojke?\nTelekom Srbije je najveća domaća telekomunikaciona kompanija koja pokriva oblasti fiksne i mobilne telefonije, interneta i multimedija. Najočigledniji dokaz uspešnosti i značaja ovog preduzeća svakako je profitabilnost. Prema podacima Agencije za privredne registre, Telekom je tokom 2013. godine ostvario neto dobit u iznosu od 15,3 milijarde dinara, što ga stavlja na drugo mesto privrednih društava u Srbiji i daleko ispred konkurenata u istom sektoru. Očekuje se da će u narednom periodu prihodi ove kompanije nastaviti da rastu, pa se tako predviđa da će dobit 2015. iznositi oko 37 milijardi dinara. Pored toga, prihod Telekom grupe, koju pored Telekoma Srbija čini još osam kompanija u kojima ovo preduzeće ima minimum 50% vlasništva, iznosi oko 12% prihoda u državnom budžetu.\nMeđutim, Telekom nije jedna od najuspešnijih kompanija samo u Srbiji. Ovo preduzeće našlo se na šestom mestu po neto dobiti u oblasti tehnologije, medija i telekomunikacija u konkurenciji kompanija iz sedamnaest zemalja Centralne Evrope. Telekom u svom vlasništvu ima kompletnu telekomunikacionu infrastrukturu, koja obuhvata sve telekomunikacione tehnologije. Štaviše, ostale telekomunikacione kompanije na domaćem tržištu iznajmljuju infrastrukturu Telekoma za sopstveni saobraćaj.\nDalje, ovo preduzeće je na Dunavskom biznis forumu 2014. godine proglašeno za najvećeg regionalnog investitora u oblasti telekomunikacija. Investicije Telekoma u ovom sektoru u Srbiji više su nego četvorostruko veće od investicija Telenora i VIP-a, a 2,5 puta veća nego investicije SBB-a. Na osnovu ovoga se može zaključiti da je Telekom u situaciji koja mu omogućava da dodatno popravi svoju poziciju na tržištu, poveća prihode i još doprinese državnom budžetu. Ako imamo u vidu i da je sektor telekomunikacija jedan od najbrže rastućih i najprofitabilnijih, značaj Telekoma za privredu i društvo još je očigledniji.\nIz ovoga se može zaključiti da bi privatizacija Telekoma imala ogromne posledice po budžetski priliv Republike Srbije. Prihodi koji se sada ulivaju u državnu kasu odlazili bi u ruke privatnog vlasnika. U situaciji postojećih budžetskih deficita, ova činjenica je dovoljna da se postavi pitanje opravdanosti ideje privatizacije ove kompanije.\nOčekivane posledice privatizacije\nPotencijalne posledice prodaje Telekoma za privredu i društvo Srbije nisu samo smanjenje direktnih budžetskih prihoda koji potiču od profita kompanije. Veliki problem predstavlja i potencijalni gubitak radnih mesta. U matičnoj kompaniji radi oko 9.000 zaposlenih, dok je u preduzećima koja se nalaze u vlasništvu Telekoma zaposleno još 4.000 ljudi. Prema očekivanjima, veliki broj ovih radnika ostaće bez posla, dok će proporcionalno biti smanjen i broj radnika koji će se primati u budućnosti. Ovo potvrđuje i iskustvo privatizacije Hrvatskog Telekoma, u kojoj je više od 50% radnih mesta ukinuto, što je dodatno povećalo opterećenje za preostale radnike. U želji da smanje troškove proizvodnje, novi vlasnici uvode mere autsorsovanja i dekvalifikacije, koje im omogućavaju da smanje izdatke za zarade zaposlenih ukidanjem radnih mesta ili snižavanjem cene rada.\nOvim brojkama je važno pridodati i veliki broj zaposlenih koji rade za dobavljače i podizvođače Telekoma, a čiji će poslovi takođe biti ugroženi prodajom ovog giganta. Ako znamo da su plate u oblasti telekomunikacija relativno visoke u poređenju s drugim primanjima u privredi, jasno je da će smanjenje broja zaposlenih u ovom sektoru značiti nove gubitke za državni budžet zbog smanjenja izdvajanja za poreze i doprinose za zaposlene, potencijalno povećanje socijalnih izdataka za nezaposlene, smanjenje plata i penzija, kao i opšti pad potražnje za dobrima i uslugama na osnovu rasta nezaposlenosti.\nProdaju Telekoma ozbiljno će osetiti i korisnici usluga. Iskustva zemalja u okruženju, kao što su Crna Gora, Hrvatska ili Makedonija, pokazuju da su nakon privatizacije računi u fiksnoj telefoniji povećani čak nekoliko desetina puta. Ovakav očekivani rast cena predstavlja ozbiljan problem u situaciji u kojoj čak 10% neto primanja stanovništva odlazi na telekomunikacione usluge. Dodatno, privatni vlasnik, vođen maksimiziranjem profita, ne bi imao interesa da obezbedi uvođenje brojnih usluga u siromašnijim delovima Srbije, kao što je brži internet, što dodatno obespravljuje ionako ugrožene kategorije stanovništva.\nŠiri društveni značaj\nZnačaj Telekoma za celokupno društvo ne može se izraziti samo u čisto ekonomskim pokazateljima. Oblast telekomunikacija svakako jeste jedan od ključnih segmenata za funkcionisanje modernog društva. Neometana komunikacija i protok informacija predstavljaju osnovu funkcionisanja privrede, a dostupnost adekvatnih informacija za svakog je pojedinca jedan od preduslova učešća u društvenom životu. Stoga bi prodajom jedinog nacionalnog telekomunikacionog servisa država i njeni građani ostali bez ikakvog uticaja i mogućnosti kontrole u jednom od ključnih sektora.\nPrimeri iz drugih zemalja pokazuju da prodaja ima velike posledice i na bezbednost komunikacije, jer osim velikog profita, potencijalni kupac Telekoma dobija mogućnost da kontroliše kompletan komunikacioni saobraćaj u zemlji. Kroz infrastrukturu Telekoma prenose se gotovo sve informacije u Srbiji, uključujući i one vezane za vojsku i policiju. U vremenu kada zaštita informacija, kako privatnih tako i onih od opšteg društvenog značaja, predstavlja jedan od gorućih problema, prepuštanje potpune kontrole onima koji se vode ličnim interesom svakako nije u opštem društvenom interesu – cilj bi moralo biti uvođenje mera koje bi doprinele povećanju transparentnosti i demokratizacije kontrole, što je svakako lakše ostvariti uz pomoć resursa u javnom vlasništvu.\nPored toga, ne treba zaboraviti da Telekom znatno ulaže i u mnoge oblasti koja su od primarnog društvenog značaja, kao što su zdravstvo, kultura i umetnost, nauka, obrazovanje, pomoć učenicima i studentima, sport itd. Stoga bi se prodaja ovog javnog preduzeća odrazila i na šire oblasti i slojeve društva.\nIz navedenog se može videti kakav značaj jedno javno preduzeće može imati za celokupno društvo i za potrebe šire zajednice. Prihodi ostvareni od profitabilnih javnih preduzeća mogu se koristiti za investiranje u različite privredne sektore koji možda nisu profitabilni, ali jesu važni za funkcionisanje jednog društva. Za razliku od toga, privatni biznis se rukovodi jedino interesom uvećanja profita – potrebe društva nikako mu nisu primarni cilj, već se javljaju samo kao nusproizvod poslovanja datog preduzeća. Ovo je poseban problem kada su u pitanju kompanije i sektori od strateškog značaja, kao što je oblast telekomunikacija.\nZašto onda privatizacija?\nImajući u vidu gore navedene podatke možemo zaključiti da prodaja Telekoma Srbija nikako nije u opštem društvenom interesu, i stoga se postavlja pitanje zbog čega aktuelna vlast (ali i ona pre nje) insistira na tome da je privatizacija Telekoma neophodna. Jedan od osnovnih argumenata jeste dogmatično pozivanje na ideju da je privatna svojina nužno uspešnija od državne. Međutim, upravo je Telekom primer toga da državna preduzeća mogu da posluju više nego efikasno – što je dokazano u direktnoj konkurenciji s kompanijama u privatnom vlasništvu.\nMnogo je verovatnije da vlada nastoji prodajom uspešne kompanije da popuni budžetske rupe. Ministar privrede Željko Sertić izjavio je da država računa na oko 2,5 milijarde evra od prodaje Telekoma. Međutim, upitno je da li će se ova procena zaista ostvariti – u prethodnom pokušaju prodaje Telekoma 2010. ponuđena suma nije bila ni blizu navedene. Takođe, iz brojnih primera prethodnih privatizacija, može se videti da su firme prodavane po cenama daleko ispod početnih procena, često kao rezultat direktnog dogovora kupca s predstavnicima vlasti, pa čak i u situacijama kada je nominalno postojao raspisan tender. U situaciji s Telekomom još ostaje da se vidi kako će se privatizacija tačno sprovesti. Angažovana je privatna kompanija u funkciji privatizacionog savetnika, koja bi do leta trebalo da uradi analize i ponudi preporuku Vladi Srbije kako obaviti proces privatizacije. Ipak, čak i da uspe, ovakva kratkoročna finansijska injekcija nikako nije dovoljna da pokrije sve one društvene gubitke i posledice koje će prodaja Telekoma imati.\nČini se da i u ovom slučaju vlada pristaje na spoljašnje pritiske, pre svega MMF-a, koji u svojim „preporukama“ svakako nema na umu interes građana Srbije. „Ozdravljenje ekonomije“, koje ovim merama pokušava da se postigne, ne ide u pravcu poboljšanja životnog standarda većine stanovništva, već cilj predstavlja osiguranje što boljih uslova za akumulaciju privatnog kapitala – a prodaja Telekoma će za rezultat imati uklanjanje glavnog konkurenta privatnom kapitalu u izuzetno profitabilnom sektoru.\nJasno je da ekonomska politika zasnovana na privatizaciji nije u opštem društvenom interesu. Kad jednom rasproda javna preduzeća, država smanjuje mogućnost da aktivno utiče na vlastitu razvojnu i industrijsku politiku, što joj u situaciji krize umanjuje šanse da podstakne ekonomsku aktivnost neophodnu za oporavak. Jedino što u takvoj situaciji preostaje jeste radikalno suzbijanje radničkih prava, nametanje jačih mera štednje i dalje uništavanje javnog sektora – a jedina komparativna prednost koja se u toj situaciji nudi jeste jeftina i poslušna radna snaga. Rasprodaja strateških preduzeća tako se pokazuje kao jedna od ključnih taktika u preraspodeli bogatstva od siromašnih ka bogatima.\nStoga je nužno, ukoliko nam je cilj poboljšanje životnih uslova celokupnog društva, raskinuti s ovakvom ekonomskom politikom. Cilj mora biti politika koja će biti usmerena ka zadovoljenju potreba širokih društvenih slojeva. Kako bi se stvorili uslovi za to neophodno je izvršiti reformu postojećeg javnog sektora, što između ostalog podrazumeva i redefinisanje kriterijuma efikasnosti – prelazak sa maksimiziranja profita na povećanje zadovoljavanja potreba svih članova zajednice. Jedan od osnovnih elemenata u tom procesu mora biti i povećanje demokratske kontrole nad preduzećima u državnom vlasništvu.\nMeđutim, prvi korak mora biti zaustavljanje, pa čak i preokretanje procesa privatizacije, ne samo Telekoma, već i ostalih javnih preduzeća. Ključ je podstaknuti razvoj privrede investiranjem u proizvodnju, a ne stvaranjem uslova za privlačenje privatnog kapitala i prodajom javne imovine. Državna ekonomska politika u tom pogledu mora biti mnogo proaktivnija, a uspešna preduzeća poput Telekoma od ključnog su značaja u takvoj situaciji.\nTekst je prvobitno objavljen na portalu\n– See more at: http://pe.org.rs/osvrti/darko-vesic-reforma-zeleznice-privatizacija-profita-socijalizacija-gubitaka/#sthash.xHzrN8NU.dpuf


Vozači i pešaci – oprezno u jutarnjim i večernjim satima zbog leda na kolovozu!\nPočetak/Servisne informacije/Vozači i pešaci – oprezno u jutarnjim i večernjim satima zbog leda na kolovozu!\nDragoslav Pavlović, direktor JKP “Mediana” upozorava vozače koji odlaze kolima na posao ili kreću na put da budu oprezni tokom vožnje posebno u ranim jutarnjim i večernjim satima kada je temperatura ispod nule i daleko niža od temperature u toku dana i kada se na kolovozu, zbog topljenja snega, stvara tanak sloj leda.\n„Zbog topljenja snega koji se nalazi sa strane, kolovozi postaju mokri i na njima se nalazi voda. Ona se u ranim jutranjim ili večernjim satima ledi što otežava kretanje vozila po kolovozu, pa bih ovim putem uputio apel vozačima da budu oprezni u ovakvim situacijama“, kaže Pavlović. „Naše ekipe će, svakao, svake noći baciti manje količine soli pre svega na ulicama prvog i drugog prioriteta kako bi odmah u jutarnjim satima led mogao da počne da se topi“, ističe Pavlović i dodaje da i pored toga vozači moraju da budu na oprezu.\nPavlović naglašava da i pešaci u ovakvim vremenskim uslovima budu oprezniji dok se kreću trotoarima. Mada su oni solidno očišćeni, na delovima trotoara gde se nalaze oluci privatnih kuća ili zgrada zbog topljenja snega bude vode koja se u toku noći pretvara u led.\n„Mi smo dužni da očistimo javne gradske površine ali su građani dužni da očiste trotoare ispred svojih kuća ili lokala kako bi se olakšalo kretanje pešaka“, kaže Pavlović.\nIz Štaba zimske službe savetuju građane da na ovakvim mestima ispred svojih kuća bace ili malo soli ili malo pepela kako bi se sprečile nezgodne situacije koje mogu da ugroze bezbednost građana.\nPrema rečima Dragoslava Pavlovića, direktora JKP „Mediana“ koje je zaduženo za čišćenje ulica u gradu, sve ekipe su na svojim lokacijama i čiste ulice. Glavne sobraćajnice su očišćene, radi se o ulicama prvog i drugog stepena, a to su bulevari, trgovi i mostovi, dok se uveliko čiste ulice trećeg i četvrtog reda. On dodaje da se uskoro očekuju nove padavine, ali ih to neće iznenaditi jer su sve ekipe na terenu kako bi ulice bile čiste.\nDragoslav Pavlović JKP Mediana led sneg zima


GLOR projekat zaključen sastankom projektnog tima u Sloveniji – Planinarski klub Tara\nGLOR projekat zaključen sastankom projektnog tima u Sloveniji\nBy Planinarski klub TaraPublished On: 23/12/2021Categories: GLOR aktuelno, GLOR photo, GLOR photo291 wordsViews: 11\nOd 10. do 12. decembra 2021. godine održan je poslednji sastanak u okviru projekta “Green Line Of Reconnection”. Klub domaćin je bio KPD “Hej, gremo naprej”, projektni partner iz Maribora u Sloveniji. Na sastanku je trebalo sumirati rezultate projekta koji je uspešno realizovan u izuzetno kompleksnim i nepredvidivim uslovima globalne pandemije. Koordinator projekta, Nenad Lečić, se svim članovima tima zahvalio na velikom trudu i posvećenosti koji su bili neophodni kako bi se uspešno i kvalitetno realizovale tri velike razmene koje su ključni deo projektne ideje. Fleksibilan pristup tima, učesnika, ali i saradnika iz Evropske komisije omogućio je da sve što je projektom planirano bude i realizovano. Na sastanku su premijerno prikazani video zapisi sa projektnih razmena koju su svima izmamili osmeh na licu.\nKonstatovano je da su partnerske organizacije u velikoj meri ojačale saradnju, a da je značajan broj organizacija iz regiona pokazao interesovanje, kako za sam projekat, tako i za saranju sa klubovima iz susednih država.\nNa sastanku je predloženo da se prikupljanjem podataka tih organizacija na jedno mesto napravi još jedan rezultat projekta – GLOR MAPA, gde će na se na mapi regiona lako dolaziti do opštih kontakt podataka planinarskih organizacija koje se opredeljene za saradnju kroz upoznavanje, zajedničko planinarenje ili realizaciju novih projekata.\nNakon završetka dela sastanka koji se odnosio na finansije projekta i prikupljanje podataka za završni izveštaj, učesnici su napravili malu pešačku turu u Mariboru i na okolnim brdima. Sastanak se završio novim planovima za zajedničke aktivnosti i idejama od kojih možda mogu nastati neki novi interesantni projekti.\nKratak video sa sastanka možete pogledati na sledećem linku: https://youtu.be/IU4NDgeSG8M


KOŽA I LANCI: Gaga u jakni domaće dizajnerke! (FOTO)\nDe Luna окт 6, 2020, 10:42 пре подне\nLejdi Gaga ovih je dana imala zapažen intervju gde je bila ranjivija više nego ikad, ali nama je u oko zapalo to što je "Monster Queen" ovoga puta obukla jaknu domaće kreatorke Marte Miljanić, koja za naš portal otkriva kako je do saradnje došlo.\nOd Lejdi Gage uvek se očekuju samo najzanimljivije odevne kombinacije i njen tim uvek odabere samo najbolje komade odeće, a ovaj put izbor je pao baš na Martinu kožnu jaknicu.\n- Već godinu dana izlažem u jednom šourumu u Los Anđelesu. Prema saznanjima koje imam, tim Lejdi Gage je došao baš tamo i između ostalog izabrali su i moj model, tačnije uzeli su kožnu jaknu sa lancima i bodljama - kaže Miljana i objašnjava nam da ni sama nije verovala da će pevačica ikad obući i pojaviti se baš u toj jakni.\n- Nismo bili obavešteni u koju svrhu će jakna da im posluži, niti da li će biti za neko slikanje ili snimanje - objašnjava kreatorka.\nMeđutim, pre nekoliko dana desilo nešto neočekivano i do Marte je stigao jedan link na kome je mogla videti najavu za jedno Gagino gostovanje na jednoj od najgledanijih američkih televizija.\n- Pre nekoliko dana je izašao kratak sažetak intervjua sa Lejdi Gagom za CBS News, a zatim i ceo intervju u kom je ona nosila komad koji sam dizajnirala zajedno u saradnji sa brendom iz LA Dulce Bestia - rekla nam je Marta Miljanić.\nMarta takođe sarađuje i sa domaćim estradnim zvezdama, ali je imala i saradnje sa nekim novim holivudskim licima poput zvezde Nefliksa Loren Spid, zvezde Nikelodionove serije "Tandermenovi" Kire Kosarin, kao i pevačice grupe "Fith Harmony" Ali Bruk.\nU video pogledajte kako izgleda Lejdi Gaga u jaknici naše Marte Miljanić.\nOZNAKE IZVEŠTAJLičnostiMuzikaSrbijaSvetPoznatiSrbija Najnovije VestiNajnovije Vesti


RTCG - Radio Televizija Crne Gore - Nacionalni javni servis :: Svijet :: Zeman: Vi ste kukavice, ne umjereni\nŽELI AMBASADU U JERUSALIMU 25. 04. 2018. 23:19 >> 23:17 1\nŽELI AMBASADU U JERUSALIMU\nZeman: Vi ste kukavice, ne umjereni\nPredsjednik Češke Miloš Zeman optužio je danas za kukavičluk evropske zemlje i Evropljane koji odbijaju da presele svoje ambasade iz Tel Aviva u Jerusalim prije nego što se riješi njegov status kao glavnog grada Izraela i buduće palestinske države.\n"Odbijam to da mi kopiramo SAD, upravo suprotno, SAD kopiraju moj predlog. Neki od Evropljana i ne samo Evropljani odbijaju taj predlog. Kažu za sebe da su umjereni a ja kažem da su kukavice", kazao je večeras Zeman na proslavi 70. godišnjice nastanka Države Izrael u predsedničkom zamku Hradčani u Pragu.\nZeman je naglasio da je to prvi put da se na Hradčanima proslavlja rođendan bilo koje države i obećao svečano da otvaranje počasnog konzulata Češke u Jerusalimu, što je odlučila češka vlada jer odbija da sada seli ambasadu.\n"Ne želim da ponavljam tople fraze o prijateljstvu. Nama nijesu potrebne fraze već akcija. Nadam se da će preseljenje ambasade ići u tri faze. Prvi korak će biti počasni konzulat narednog mjeseca. Drugi korak, imamo mnogo institucija kao Čehtrejd, Čehinvest Čehturizam i sve te institucije treba da se presele u Jerusalim", kazao je češki predsjednik.\nČeška vlada koja jedina kreira češku spoljnu politiku i odgovorna je za nju, odbila je Zemanov zahtjev da preseli češku ambasadu u Jerusalim sada, mada taj korak Ministarstvo spoljnih poslova nije isključio u budućnosti, ali isključivo na osnovu dogovora sa partnerima u Evropskoj uniji.\nEU sjajan projekat, ali su njeni projektanti loši\n01. 04. 2019. 2\nZeman ne vidi razlog za američke rakete u Češkoj\nZeman:EU je za Čehe teško podnošljiva


interpol | CityMagazine\nSem Fogarino, Interpol: Rock’n’roll u elegantnim odelima\nJedan od najzanimljivijih bendova na alternativnoj rok sceni, njujorški trio Interpol održaće koncert u Beogradu 13. avgusta na Kalemegdanu u okviru turneje na kojoj slave 15 godina od izlaska debi albuma „Turn on the Bright Lights“. Tim povodom razgovarali smo sa Semom Fogarinom, bubnjarom u ovoj grupi.\nMarko Šelić Marčelo: Seciranje vremena u kom živimo\nRej Robertson: Spinoza ili Simpsonovi?\nJedan od najcenjenijih alternativnih rok bendova današnjice, njujorški trio „Interpol“, održaće koncert u Beogradu. Pol Banks (gitara, vokal), Daniel Kessler (gitara) i Sam Fogarino (bubnjevi) krenuće ovog leta na evropsku turneju kojom će obeležiti 15 godina od izlaska albuma prvenca „Turn On The Bright Lights“ i koji će u celosti izvesti na koncertima. Tako će publika u Beogradu moći uživo da čuje hitove poput „Untitled“, „PDA“, „Obsticle 1“, „Say Hello To The Angels“ i mnoge druge.\nPriča o sastavu „Interpol“ počinje u Njujorku davne 1997. godine kada su Daniel Kessler, Carlos Dengler, Greg Drudy i Pol Banks oformili bend. Tri godine kasnije bubnjar Drudy napušta grupu i na njegovo mesto dolazi Sam Fogarino. 2002. godine potpisuju ugovor sa izdavačkom kućom „Matador Records“ i izdaju prvi album, „Turn on the Bright Lights“, koji se našao se na desetoj poziciji godišnje liste albuma NME magazina, kao i na prvom mestu Pitchfork Media Top 50 Albuma. „Turn On The Bright Lights” je do sada prodat u više od milion kopija i po mnogima i danas važi za najjače ostvarenje u diskografiji benda u muzičkom i liričkom smislu.\nU narednih deceniju i po „Interpol“ je objavio još četiri albuma – „Antics“ (2004), „Our Love to Admire“ (2007), „Interpol“ (2010), poslednji sa basistom Carlosom Denglerom koji nakon toga napušta bend, i „El Pintor“ (2014). Banks, Kessler i Fogarino trenutno rade na novom materijalu u rodnom Njujorku koji će izdati sledeće godine za „Matador Records“.\nHvaljen od strane kritike i sa armijom fanova, bend je ostao veran svom prepoznatljivom mračnom stavu i pesmama na kojima dominiraju himnični refreni i duboki, teatralni vokal Paula Benksa. Gostovali su u brojnim TV emisijama, poput „Late Show with David Letterman“ i „Conan“, a nastupali su na glavnim binama najvećih svetskih festivala kao što su Coachella, Lollapalooza i Primavera.\nRov ispod "Vojnog muzeja" na Kalemegdanu\n1790, 2490 rsd\n10. novembar 2016. Otvaranje bioskopa Cineplexx Niš\n7. novembar 2016. Konkurs „Kruna uspeha” za najbolje diplomce\n10 utisaka sa Sziget festivala\nNa ovogodišnjem Sziget festivalu, City Magazine je imao svog čoveka, to jest ženu na terenu, koja je sa nama podelila najupečatljivije utiske sa ovog muzičkog spektakla. Dovoljno da vas zaintrigira da sledeće godine krenete put mađarske prestonice.\nPodsećanje na zlatne rime Arsena Dedića (1938-2015)\nThe Shivas po prvi put sviraju u Beogradu\nPreslušavanje: Nove albume imaju Interpol, Ryan Adams, Tricky i Robert Plant\nJuče smo vam najavili koje albume treba da preslušate u septembru, a danas već donosimo nove predloge. Sa sve linkovima za preslušavanje.\nTop 10: Albumi za septembar\nNajbolje obrade pesama Kate Bush\nPop telegram #4\nProšlo je mesec dana od početka našeg pop eksperimenta i jedina konstanta ove rubrike je Lana Del Rey. Voleli je ili ne, Lana je nezaustavljiva, njen treći album “Ultraviolence” objavljen je krajem prošle nedelje, a sada je pop sirena snimila i spot za singl “Shades of Cool”.\nSajam muzike u Novom Sadu\nBlack Keys hamburger ili Jack White sladoled


Zajednička poljoprivredna politika - Istinomjer\nPartije: HDZ BiH | Oblasti: Ekonomija\nInzistirati ćemo na usvajanju standarda i pravila zajedničke poljoprivredne politike i financijskih instrumenata EU (fondova).\nUslov za aktiviranje IPA II sredstava (sredstva predpristupnih fondova pomoći) za oblast poljoprivrede bilo je usvajanje strategije ruralnog razvoja BiH do kraja 2017. godine. Strategija je usvojena sa zakašnjenjem, te je parlamentarnu proceduru završila tek u februaru 2018. godine. Sredstva IPA II za poljoprivredu odobrena su u avgustu 2018. godine, te se očekuje da će biti aktivna u narednoj godini.\nSredstva IPARD fondova, pored usvojene strategije, zahtijevaju i uspostavljanje IPARD sistema i akreditovanje od strane Evropske komisije za upravljanje fondovima EU, od čega je BiH još daleko.\nUsvajanje strategije ruralnog razvoja i IPARD strukture\nU Izvještaju o radu Vijeća ministara BiH za 2015. godinu navedeno je da je Ured za harmonizaciju i koordinaciju sistema plaćanja u poljoprivredi, prehrani i ruralnom razvoju BiH izradio Informaciju o perspektivama za korištenje novog instrumenta pretpristupne pomoći Europske unije za poljoprivredu i ruralni razvoj 2014. – 2020. godine, IPARD II. Informacija je upućena Vijeću ministara BiH krajem maja 2015. godine, a usvojena je u oktobru, na 29. sjednici. Tada je Ministarstvo vanjske trgovine i ekonomskih odnosa BiH zaduženo da, u saradnji s nadležnim organima entiteta, Brčko Distrikta BiH i kantona, nastavi aktivnosti na definiranju modela Operativne strukture za provedbu programa IPARD II.\nMinistarstvo vanjske trgovine i ekonomskih odnosa je u maju 2017. godine objavilo Godišnji izvještaj iz oblasti poljoprivrede, ishrane i ruralnog razvoja za BiH za 2016. godinu, gdje se navodi da još nije postignuta saglasnost oko Strategije i uspostave IPARD struktura. Ključni razlog zastoja bilo je neslaganje Vlade RS i entitetskog resornog ministarstva, koje se u jednom trenutku povuklo iz ovih procesa, u kojima su učestvovali svi nivoi vlasti. U junu 2017. godine, na 106. sjednici, Vijeće ministara je usvojilo Izvještaj o međunarodnoj pomoći za sektor poljoprivrede, prehrane i ruralnog razvoja u 2016 godini. U izvještaju se navodi da se u sektoru poljoprivrede i dalje osjećaju posljedice nedostatka donatorskih sredstava, posebno onih iz Evropske unije, te da nedovoljno izgrađeni institucionalni kapaciteti dodatno slabe zbog nedostatka tehničke pomoći. Ovi faktori su, zajedno sa prilagođavanjem Sporazuma o stabilizaciji i pridruživanju, procijenjeni kao rizični za konkurentnost poljoprivrednog sektora i izvoz poljoprivrednih proizvoda. Vijeće ministara je u skladu sa ovim zaključcima navelo da je donošenje Strateškog plana ruralnog razvoja BiH prioritet, kao i postizanje političkog dogovora o IPARD strukturi kako bi sredstva iz IPA II programskog perioda nakon 2017. godine bila dostupna i za sektor poljoprivrede i ruralnog razvoja u BiH.\nVijeće ministara BiH usvojilo je na 71. sjednici (31.8.2016.) Informaciju o prvom sastanku Pododbora za poljoprivredu i ribarstvo između EU i BiH, koji je održan 29.6.2016. godine u Bruxellesu, sa preporukama i operativnim zaključcima. U saopštenju je navedeno da je Evropska komisija posebno insistirala na pripremi cijelodržavne strategije poljoprivrede i ruralnog razvoja, te iznalaženju političkog dogovora o uspostavljanju IPARD struktura, što su ključni preduvjeti za korištenje pretpristupne pomoći Evropske unije za oblast poljoprivrede i ruralnog razvoja. Vijeće ministara je pozvalo vlade entiteta, Brčko Distrikta BiH i kantona da, u skladu sa svojim nadležnostima, pripreme i dostaviti tražene informacije Direkciji za evropske integracije, koje će Direkcija dostaviti Evropskoj komisiji.\nInformacija o održavanju drugog sastanka Pododbora za poljoprivredu i ribarstvo između Evropske unije i Bosne i Hercegovine, koji je planiran za 25. 10. 2017. godine, usvojena je na 117. sjednici Vijeća ministara BiH, 10.10.2017.\nVijeće ministara je zadužilo Direkcija za evropske integracije da Dokument za diskusiju za drugi sastanak Pododbora za poljoprivredu i ribarstvo između Evropske unije i Bosne i Hercegovine s prilozima prevede na engleski jezik i dostavi Evropskoj komisiji u predviđenom roku; te da u saradnji s nadležnim institucijama u Bosni i Hercegovini, provede sve preostale pripremne radnje za održavanje drugog sastanka Pododbora za poljoprivredu i ribarstvo između Evropske unije i Bosne i Hercegovine.\nInformacija o održanom drugom sastanku usvojena je na 126. sjednici Vijeća ministara BiH, 28.1.2018. godine. Zadužene su nadležne institucije da u najkraćem roku postupe u skladu s Preporukama Evropske komisije i Direkciji za evropske integracije dostave tražene informacije prevedene na engleski jezik. Direkcija za evropske integracije je zadužena da po prikupljanju svih relevantnih informacija, iste dostavi Evropskoj komisiji.\nVijeće ministara je pozvalo vlade entiteta, kantona i Brčko Distrikta Bosne i Hercegovine da u najkraćem roku postupe u skladu s Preporukama Evropske komisije i Direkciji za evropske integracije dostave prevedene na engleski jezik informacije tražene u skladu s Listom narednih aktivnosti iz Priloga 1. Informacije o održanom drugom sastanku Pododbora za poljoprivredu i ribarstvo između Evropske unije i Bosne i Hercegovine, Sarajevo 25. 10. 2017. godine.\nIako je EU više puta naglašavala da bi sredstva fondova predpristupne pomoći mogla biti preusmjerena drugim zemljama ukoliko se uslovi ne ispune do kraja 2017. godine, Vlada RS je mišljenje o Strateškom planu ruralnog razvoja BiH dostavila tek zadnjeg radnog dana 2017. godine. Početkom januara 2018, Vijeće ministara je usvojilo Prijedlog strateškog plana ruralnog razvoja Bosne i Hercegovine (2018 – 2021) i uputilo ga Parlamentarnoj skupštini BiH na razmatranje po hitnoj proceduri. Prijedlog je usvojen na 56. sjednici Predstavničkog doma PSBiH, održanoj 31.1.2018, a zatim i na 36. sjednici Doma naroda PSBiH, 20.2.2018, čime je konačno usvojen Strateški plan ruralnog razvoja BiH.\nU Program rada Vijeća ministara za 2018. godinu.usvojen u januaru 2018, uvršteno je i kreiranje pravnog okvira za uspostavljanje IPARD Platne agencije u BiH, gdje je u prvom kvartalu 2018 predviđena izrada “Operativnog plana”, koje MVTEO i Ured za harmonizaciju trebaju dostaviti Vijeću ministara na razmatranje. Do kraja monitoringa, Vijeće ministara nije objavilo nikakve zaključke ili saopštenja o ovom planu.\nProgramom rada predviđena je i izrada “Informacije o statusu priprema za korištenje pretpristupnih fondova za poljoprivredu i ruralni razvoju u BiH”, te “Informacije o prijedlogu godišnjeg državnog paketa IPA 2018 za Bosnu i Hercegovinu”, te prijedlozi projekata koje Direkcija za evropske integracije dostavlja, a koji sačinjavaju godišnji državni IPA 2018 program za Bosnu i Hercegovinu. “Informacija o statusu priprema za korištenje pretpristupnih fondova za poljoprivredu i ruralni razvoju u BiH” nije razmatrana do kraja ovog monitoringa, dok je Informacija o državnom programu IPA za 2018. usvojena na 140. sjednici Vijeća ministara BiH, 26.04.2018.\nEvropska komisija je početkom avgusta 2018. usvojila revidirani Indikativni strateški dokument za Bosnu i Hercegovinu za period 2014-2020. koji se odnosi na fondove predpristupne pomoći (IPA). Revidirani strateški dokument, koji je pokrivao period do 2017. godine, produžen je do 2020. godine i sektore poljoprivrede je uključen u IPA II program za podršku.\nOstale aktivnosti na sjednicama Vijeća ministara BiH\nNa 8. sjednici, 21.5.2015, Vijeće ministara je usvojilo Informaciju Ministarstva vanjske trgovine i ekonomskih odnosa BiH o uspostavljanju poljoprivrednog informacionog sistema u Bosni i Hercegovini. Ministarstvo vanjske trgovine i ekonomskih odnosa je zaduženo da, u saradnji s nadležnim organima entiteta i Brčko Distrikta, finalizira aktivnosti na pripremi okvirnih smjernica za uspostavljanje i razvoj poljoprivrednog informacionog sistema u BiH. Vijeće ministara BiH je takođe pozvalo sve nadležne institucije u BiH da pristupe realizaciji započetih aktivnosti na stvaranju preduslova za korištenje sredstava iz IPA II programa za uspostavljanje i razvoj poljoprivrednog informacionog sistema u BiH.\nNa 103. sjednici, 30.5.2017, Vijeće ministara je usvojilo Informaciju o uspostavi i razvoju Mreže računovodstvenih podataka poljoprivrednih gazdinstava (FADN) u Bosni i Hercegovini i zadužilo Ministarstvo vanjske trgovine i ekonomskih odnosa da, u saradnji sa nadležnim organima entiteta, kantona i Brčko Distrikta Bosne i Hercegovine, nastavi aktivnosti u vezi sa uspostavljanjem Mreže računovodstvenih podataka poljoprivrednih gazdinstava u Bosni i Hercegovini. Na 131. sjednici Vijeća ministara BiH, 30.1 2018. je usvojilo Informaciju o aktivnostima na uspostavi Poljoprivrednog informacionog sistema u Bosni i Hercegovini i komponentama sistema i ponovo zadužilo nadležno ministarstvo da nastavi sa aktivnostima na uspostavi Poljoprivrednog informacionog sistema u Bosni i Hercegovini i komponentama sistema.\nVijeće ministara je na istoj sjednici usvojilo Informaciju o unapređenju Registra poljoprivrednih gazdinstava i Registra klijenata (RPG i RK) u BiH. Isto ministarstvo je zaduženo da nastavi sa aktivnostima na razvoju registara u okviru razvoja Poljoprivredno-informacionog sistema u Bosni i Hercegovini.\nNa 115. sjednici (21.9.2017.) Vijeće ministara je usvojilo Informaciju Ministarstva vanjske trgovine i ekonomskih odnosa o korištenju TAIEX instrumenta Evropske komisije za pružanje kratkoročne tehničke pomoći u oblasti poljoprivrede i ruralnog razvoja u 2016. godini. Zaduženo je Ministarstvo vanjske trgovine i ekonomskih odnosa Bosne i Hercegovine da u toku 2017. godine, u saradnji sa nadležnim institucijama u Bosni i Hercegovini, implementira odobrene događaje, te da nastavi planirati, provoditi i koordinirati aktivnosti u okviru TAIEX instrumenta kratkoročne pomoći u skladu sa Programom rada Vijeća ministara i preporukama iz Izvještaja Evropske komisije za Bosnu i Hercegovinu.\nNa 140. sjednici, 26.4. 2018. godine, Vijeće ministara BiH usvojilo je Informaciju o Državnom programu IPA 2018 za Bosnu i Hercegovinu iz kojeg bi za podršku poljoprivredi i ruralnom razvoju trebalo biti usmjereno do 30 miliona eura finansijske pomoći. Sredstva bi bila namijenjena direktno poljoprivrednim proizvođačima i operaterima s hranom, te kao podrška izgradnji institucionalnih i administrativnih kapaciteta svih relevantnih institucija u oblasti sigurnosti hrane, veterinarstva i u fitosanitarnoj oblasti.


Stanković: Grad i javno komunalna preduzeća pred kolapsom! - Rešetka\nStanković: Grad i javno komunalna preduzeća pred kolapsom!\nPunih deset godina naš grad je u VD statusu, gde se iz godine u godinu smenjuju VD direktori javnih i javno komunalnih preduzeća. Prema mojim saznanjima, u ovom trenutku, zaduženje Grada i gradskih preduzeća prelazi 4,5 milijarde dinara, što govori da su Grad i javna preduzeća u kolapsu, rekao je odbornik Skupštine Grada Niša Miodrag Stanković.\n„Ceo prošli konkurs za izbor 10 direktora javnih preduzeća je bio pod velom tajni. Većini tada izabranih direktora mandat ističe 19. oktobra ove godine a konkurs za izbor novih direktora još uvek nije raspisan. Mandat 19. oktobra ističe direktorima JKP “Gradska toplana”, JKP “Objedinjena naplata”, JKP za pijačne usluge “Tržnica”, JP “Gradska stambena agencija”, JKP “Parking servis”, JKP “Direkcija za izgradnju grada Niša”, JP “Zavod za urbanizam”, dok su VD direktori u JKP “Mediana”, JKP “Gorica”, JKP za vodovod i kanalizaciju “Naisus” i JP za stambene usluge “Nišstan”. Samim tim vlast suspenduje institucije, unosi nemir i strah ne samo kod zaposlenih već i kod direktora u nameri da ih disciplinuje i podredi ih stranačkim interesima. Ukazivao sam još 2017. godine da je neophodno formirati komisiju koju ce činiti stručni ljudi i koja će na jasan i javan način izabrati najbolje ljude da vode JP i JKP u Nišu. Postavlja se pitanje da li će opet biti dovedeno u pitanje funkcionisanje preduzeća kao 2017. godine. Podsećam da je vlast ugrozila funkcionisanje grada, jer od 02. oktobra 2017. dve nedelje JP u Nišu nisu imala direktore, nisu imali ovlasćena lica koja su zastupala i potpisivala dokumente, čime je grad uvela u blokadu“, rekao je Stanković.\n„Za taj novac su mogli da se obezbede besplatni udžbenici i lap topovi za sve đake osnovnih i srednjih škola ili da se izgradi deset novih vrtića ili sedam novih škola“, kaže Stanković.\n„Iako je krajem prošle godine JKP Gorica preuzela održavanje zelenih površina na grobljima, za čišćenje Novog groblja i groblja u Niškoj Banji angažovala je privatne firme iz Beograda za posao vredan 15,6 miliona dinara. Prošlog leta je taj iznos bio 1,3 miliona dinara. Šta se to promenilo pa je ovaj iznos sada višestruko veći?“, pita Stanković.\n„Očigledno je da je od početka poslovanja JКP „Gorica“ – od izdvajanja iz JКP „Mediana“, bilo stalno ogromnih finansijskih problema koji su rešavani kratkoročno i bez prethodne detaljne analize, često i na telefonskim sednicama Gradskog Veća. U JKP Gorica formirana je radna grupa Gradskog veća koja ništa nije uradila niti podnela izveštaj o stanju u preduzeću do dana današnjeg. Otpušteno je 56 radnika dok je u 2021. godini zaposleno 10 radnika u administraciji, ni jedan na poslovima sahranjivanja i građevinskim radovima. Кako se preduzeće bavi delatnošću koje je neophodno za funkcionisanje Grada i to vrlo osetljivom materijom (sahranjivanje i održavanje grobalja), neophodno je HITNO rešiti trajno status ovog preduzeća „vraćanjem“ u sastav JКP „Mediana“ a ne ad hoc pozajmicama odlagati dugogodišnju finansijsku nerentabilnost. Nedavno sam podneo dve odborničke inicijative koje imaju za cilj da oporave jedan deo komunalnog sistema u gradu. Prihvaćena je moja inicijativa da se JP Nišstan I JKP Gradsko stambena agencija pripoje, dok se druga inicijativa još uvek ne razmatra, ponavljam, pod hitno treba pripojiti JKP Gorica JKP Mediani“, zaključio je Stanković.


Abramovic: Svetska zajednica će morati da prizna nezavisnost Kosova\n16 mart, 2007\nU pogledu moguće konfrontacije sa Rusijom u Ujedinjenim nacijama u vezi sa budućim statusom Kosova, bivši američki ambasador u Turskoj i saradnik fondacije “Century” u Vašingtonu, Morton Abramovic je rekao.\nAbramovic: Rusija želi da se postigne sporazum koji bi bio prihvatljiv i za Prištinu i Beograd, što je, sasvim je jasno, nemoguće. Rusija nije izričito nagovestila da će upotrebiti veto i sve dok se Savet bezbednosti ne bude sastao, neće se znati stvarni stav Rusije. Moje je mišljenje da bi Rusi upotrebom veta veoma doprineli regionalnoj nestabilnosti i izazvali nezadovoljstvo u velikom delu sveta. Ali, današnja Rusija nije Rusija Borisa Jeljcina, koji je potpuno saradjivao sa Zapadom. Rusija je danas daleko jača država, sa velikim energetskim izvorima i uticajem u pogledu, recimo, iranskog nuklernog problema.\nGlas Amerike: Da li će biti teško da se zameni rezolucija Saveta bezbednosti UN 1244, prema kojoj se Kosovo, barem tehnički, smatra delom Srbije?\nAbramovic: Rezolucija 1244 se mora zameniti da bi se omogućila legalna nezavisnost Kosova. Ahtisarijevim planom se to postiže. Ipak, treba imati u vidu da mnoge zemlje dovode u pitanje i negativno se odnose prema promeni teritorije, odnosno menjanju granica jedne suverene zemlje. Medjutim, uprkos protivljenju nekih zemalja, Savet bezbednosti će na posletku morati da donese pravu odluku ili će stvoriti potenicjalno veliki haos.\nGlas Amerike: Da li bi Albanci mogli jednostrano da proglase nezavisnost?\nAbramovic: Ujedinjene nacije nikada neće proglasti neku zemlju nezavisnom, ali će priznati nezavisnost zemlje koja to sama proglasi. Ahtisarijev predlog ne pominje specifično nezavisnost, ali to implicira. Na kraju će svetska zajednica morati da prizna nezavisnost Kosova. Odbacivanjem rezolucije 1244 stvara se pravna osnova da pojedine zemlje unilateralno priznaju nezavinost te pokrajine... S druge strane, Srbija bi mogla, ukoliko Ujedinjene nacije prihvate Ahtisarije plan, da predloži odvajanje severnog dela Kosova, ili to de fakto i učini, mada se tome protive skoro sve zemlje sveta. Srbija bi se takvim potezom dovela u vrlo nezavidnu situaciju u odnosu na Zapad i ugrozila težnje u pogledu budućnosti... Pored toga, Sjedinjene Države, kao zemlja koja predsedava Savetom bezbednosti, olaksaće relativno brzo rešavanje budućeg statusa Kosova i nadam se da će se Zapad ujediniti i omogućiti postizanje rešenja, umesto neograničenog odlaganja.


OVAKVU REAKCIJU EU NIKO NIJE OČEKIVAO\nOVAKVU REAKCIJU EU NIKO NIJE OČEKIVAO\n'Mere Prištine su provokativne i uvredljive'\n- Vlasti na Kosovu moraju odmah da povuku ove mere. Sve akcije, mere i izjave koje su provokativnog i uvredljivog karatktera su duboko uznemirujuće i ne doprinose dijalogu u cilju normalizacije odnosa - poručila ja Kocijančić.\nKONCENTRIŠITE SE NA EU PUT\nKocijančić nije direktno odgovorila na pitanje Tanjuga o poziciji EU povodom najavljenog "nacionalnog projekta ujedinjenja Albanije i Kosova", ali je navela da EU očekuje od svih partnera u regionu da se fokusiraju na svoj EU put.\n- EU očekuje od svih partnera u regionu da grade konstruktivne i kooperativne odnose i da se fokusiraju na svoje reformske programe kako bi napredovali na svom putu evropskih integracija - rekla je ona.\nPremijer Albanije Edi Rama je na zajedničkoj sednici u Peći predstavio ideju o "nacionalnom projektu ujedinjenja Albanije i Kosova" i pozvao premijera privremenih prištinskih institucija, Ramuša Haradinaja, da započne sa izradom "zajedničke strategije ujedinjenja Albanaca do 2025."\nNa pitanje Tanjuga kako vidi ocenu Rame da "Albanija ne može beskarajno da čeka na EU odluku o pristupanju te zemlje Uniji kao i da su Tirana i Priština umorni od čekanja na viznu liberalizaciju za Kosovo", ona je naglasila da je proces pristupanja zasnovan na zaslugama i svi partneri napreduju onoliko koliki su napredak ostvarili u sopstvenom reformskom procesu.\n- Pristupni proces je zasnovan na zaslugama i svi partneri napreduju onoliko koliki su napredak ostvarili u reformsokom procesu - poručila je portparolka EU.


FINANSIJSKI IZVEŠTAJI ZA 2021. GODINU - ROKOVI I OBIM\n1 jan Aktuelne vesti, Aktuelne teme, Registri i obrasci\nNa osnovu člana 44. stav 1. Zakona o računovodstvu (u daljem tekstu: Zakon), redovni godišnji finansijski izveštaji i izveštaji o neaktivnosti za 2021. godinu dostavljaju se APR najkasnije do 31. Marta 2022. godine.\nStatistički izveštaj se takođe dostavlja do 31. Marta 2022. godine (član 44 stav 3. Zakona).\nKonsolidovani godišnji finansijski izveštaji za 2021. godinu dostavljaju se APR najkasnije do 4. Maja 2022. godine.\nUz finansijske izveštaje se više ne dostavlja odluka o raspodeli dobiti, odnosno pokriću gubitka, a odluku o usvajanju godišnjeg finansijskog izveštaja dostavljaju samo obveznici revizije (član 45. stav 1. Zakona).\nPravna lica i preduzetnici koji na osnovu izvršene revizije finansijskih izveštaja koriguju svoje finansijske izveštaje za 2021. godinu, te korigovane izveštaje dostavljaju APR najkasnije do 30. Juna 2022. godine, odnosno do 1. Avgusta 2022. godine za konsolidovane izveštaje (član 45. stav 2. Zakona).\nSamo preduzetnici i druga pravna lica koji su razvrstani kao mikro pravna lica sastavljaju redovan godišnji finansijski izveštaj koji obuhvata Bilans stanja i Bilans uspeha (član 29. stav 7. Zakona).\nSvi ostali preduzetnici i pravna lica sastavljaju i Napomene uz finansijske izveštaje (član 29. stav 6. Zakona), a velika i srednja pravna lica, matična pravna lica i javna društva sastavljaju još i Izveštaj o ostalom rezultatu, Izveštaj o promenama na kapitalu i Izveštaj o tokovima gotovine (član 29. stav 5. Zakona) – tzv. kompletan set izveštaja.\nRazlike u setu izveštaja u odnosu na ranije godine su sledeće:\nNapomene uz finansijske izveštaje su obavezne za mikro pravna lica (osim za mikro druga pravna lica) i za preduzetnike koji nisu mikro pravna lica;\nKompletan set izveštaja je ranije bio obavezan za sve koji primenjuju MSFI, odnosno MSFI za MSP, a sada mala i mikro pravna lica i preduzetnici koji se odluče da primenjuju MSFI, odnosno MSFI za MSP, ne sastavljaju kompletan set izveštaja.


Vakcinacija protiv sezonske gripe - JU Zavod za zdravstvenu zaštitu žena i materinstva KS\nVakcinacija protiv sezonske gripe\nHome Vakcinacija protiv sezonske gripe\nU toku sedmice, direktor Zavoda, glavna sestra Zavoda, kao i ostali uposlenici Zavoda su primili vakcinu protiv gripe.\nVakcinacija je jedna od najvećih dostignuća moderne medicine i najbolja prevencija oboljevanja.\nSmatramo to svojom profesionalnom obavezom radi zaštite zdravlja i prevencije bolesti uposlenika i svih pacijentica Zavoda.\nVjerujemo da je, s obzirom na trenutnu epidemiološku situaciju, iznimno važno da se obezbijedi što je moguće manje odsustvovanje s posla te shodno tome omogućiti neometano funkcionisanje zdravstvenog sistema u ovim iznimno teškim uslovima rada.\nTakođer pozivamo rizične grupe stanovništva, posebno naše trudnice da pristupe vakcinaciji protiv sezonske gripe kako bi se smanio rizik oboljevanje i shodno tome nastanak eventualnih zdrastvenih komplikacija.


Američke demokrate ne žele da budu deo „nelegalne“ istrage o Rusiji - Sputnjik Srbija\n06:40 21 Januar 2021\nAmeričke demokrate ne žele da budu deo „nelegalne“ istrage o Rusiji\n14:15 12.03.2017 Preuzmite kraći link\nPredstavnica američkog Kongresa Džeki Spajer izjavila je da bi demokrate iz Odbora za obaveštajne aktivnosti Predstavničkog doma mogle da odustanu od istrage o navodnom mešanju Rusije u predsedničke izbore, ukoliko ona ne bude „legitimna i sveobuhvatna“.\n„Ne želim da budem deo ove predstave koja nije ozbiljan napor za vršenje istrage, jer ovo je zaista ozbiljno. Ukoliko istraga nije legitimna, sveobuhvatna i duboka, zašto bismo bili deo nje?“, rekla je Spajerova za „Njujork tajms“.\nOna je dodala da nijedan od devet predstavnika demokrata u Odboru neće oklevati da, „pod određenim okolnostima“, povuče svoju podršku za istragu.\nU sredu je predsedavajući Odbora za obaveštajne aktivnosti Devin Nunjes rekao da će prvo saslušanje biti održano 20. marta.\nVlada Rusije je u više navrata negirala bilo kakve pokušaje da utiče na američke predsedničke izbore u korist Donalda Trampa, što su tvrdnje američkih obaveštajnih agencija tokom poslednjih dana administracije bivšeg predsednika Baraka Obame.\nBela kuća traži istragu protiv Obamine administracije\nmešanje u izbore, istraga, Demokratska partija SAD, Kongres SAD, Predstavnički dom SAD, Džeki Spajer


Privrednici sa sjevera Kosova nemaju pravo na blokade puteva\nNaslovnica Balkan Kosovo Privrednici sa sjevera Kosova nemaju pravo na blokade puteva\nKosovo – Privrednici sa sjevera Kosova nemaju pravo da blokiraju puteve na sjeveru Kosova a odluku kome će biti plaćen porez donosi država izjavio je danas bivši državni sekretar u Ministarsvu za Kosovo u Vladi Srbije, Oliver Ivanović.\nIvanović je izjavio da privrednici sa sjevera Kosova imaju pravo na pojašnjenje šta je sve dogovoreno u Briselu ali da nemaju pravo da blokirajku put jer time, kako je rekao, blokiraju Srbe sa Kosova koji putuju za Srbiju i obrnuto.\nOsvrćući se na proteste privrednika sa sjevera Kosova, Ivanović je u izjavi mitrovičkom Radiju Kontakt plus naglasio da u tome ima više političkih nego praktičnih motiva.\n“Ne mogu privrednici odlučivati o tome gdje će plaćati porez, o tome odlučuje država. Ako država bude rekla da plaćamo porez u Mitrovici ja ću kao građanin plaćati porez ovdje, to mora da važi i za njih”, rekao je Ivanović.\nOn je kazao i to da očekuje da oko državne platforme za Kosovo bude postignut potpuni konsenzus u vladajućoj koaliciji i makar minimum konsenzusa sa opozicijom.\nSrbi sa Kosova moraju biti dio dogovora. Ne bih voleo da se Srbi upoznaju sa konačnom verzijom platforme, prije sam sklon ideji da kosovske Srbe treba uključiti u ranijoj fazi kako bi njihove sugestije, primedbe i saveti mogli da budu ugrađeni u platformu, rekao je Ivanović.\nUpitan da prokomentariše sve češće spekulacije u medijima da je jedan od kandidata Vlade Srbije za mesto budućeg oficira za vezu sa Prištinom Ivanović je kratko odgovorio da nema komentar na to